text:
Um tvey ár nærkast væntandi dagurin, tá koyrandi verður gjøgnum Skálafjarðartunnilin millum havnina og antin Strendur ella Rókina. Hetta er helst eisini orsøkin til, at áhugin at byggja á Strondum er óvanliga stórur.
Arbeiðið hjá Sjóvar kommunu at gera heili 52 grundstykki byggibúgvin, gongur sum ætlað, og longu nú hava 38 sett seg á bíðilistan, skrivar kommunan á heimasíðu síni.
Arbeiðið gongur eftir tíðarætlanini, og til árslok vera tey fyrstu grundstykkini klár. Talan er um tvær útstykkingar, 10 grundstykki á Fríðufløtum og 42 við Hálsatjørn.
23. august skipar Sjóvar kommuna fyri kunningarfundi um hesar báðar útstykkingarnar. Fundurin er fyri tey, sum eru á listanum til eitt grundstykki í Sjóvar kommunu.
Á fundinum verður kunnað um arbeiðið við útstykkingunum og um byggisamtyktirnar fyri bæði økini, umframt at kunnað verður um mannagongdina, tá fólk skulu velja sær eitt grundstykki.
Á kommunustýrisfundi í mai mánaði í fjør varð samtykt at gera ein tilmeldingarlista til grundstykkini við Hálsatjørn og á Fríðufløtum og fyri einum ári síðani var alment lutakast fyri tey 28, ið høvdu sett seg á listan.
Tá greitt var hvussu stórur áhugin var, avgjørdi kommunustýrið, at gerast skuldu 52 grundstykki, 10 á Fríðufløtum og 42 við Hálsatjørn.
Tað er byggifelagið Kreton, sum ger arbeiðið, og avtalan við byggifelagið sigur at útstykkingin á Fríðufløtum skal vera liðug í ár. Útstykkingin kallað Hálsatjørn norður (suður til rundkoyringina) verður liðug komandi vár, og Hálsatjørn suður verður liðug áðrenn árslok næsta ár.
Eftir fundin 23. august fáa tey fremstu á bíðilistanum boð um at koma og velja sær grundstykki, skrivar sjovarkommuna.fo. Tilmeldingarlistin stendur enn opin, men kommunan krevur eitt tilmeldingargjald á 30.000 krónur fyri at koma á listan.
Nýggja útstykkingin við Hálsatjørn er sunnast í bygdini, út móti Raktanga (Mynd: Sjóvar kommuna)


c: text/html

text:
Eg áni ikki hvar KISS eru henni anno 2013 og hvat vit kunnu vænta, men eg veit so frægt sum at teir vóru mín fyrsta opinbering av rock tónleiki sum nøkrum øgiliga vandamiklum, ið lá uttanfyri tær etableraðu konventiónirnar. Í hvussu so er tær, ið vóru galdandi í Leirvík í '87-'88, tá man gekk í 1. flokki. Tá vóru KISS "kanska satanistar", og navnið var "kanska" stytting fyri "Kids/Knights In Satans Service". Tað snúði seg nógv um styttingar tá, og um "baklengs maskering" og duld súmbolir.
Onkursvegna minnist eg hetta sum eina sakleysa tíð, tí hóast talan m.a. var um avmyndingar av óndskapi, so var tað alíkavæl ein sovorin karikeraður tekniseriu óndskapur. Tá hevði man framvegis ikki fatað, at tað finst hópin verri óndskapur í verðini, enn tann, ið verður avmyndaður á plátuhúsum og sungin um í pláturillunum innanfyri.
Tann ordiligi óndskapurin verður sjálvdan avmyndaður greitt og týðiliga og á aljósum degi. Tann ordiligi óndskapurin er sum oftast meira duldur og loyniligur og torførur at fáa eyga á. Tann ordiligi óndskapurin letst tíverri ofta at verða tað góða. Ikki er tað lætt.
KISS principle". Um hetta er íblásturin hjá bólkinum KISS er ikki gott at vita, men tónleikaliga hava teir í hvussu so er altíð hildið seg til einfaldan rock'n'roll, uttan alt ov nógv hóvasták.
Í dag rokni eg ikki við at teir í KISS nakrantíð hava verið "satanistar". Eg veit í roynd og veru ikki hvat ein "satanistur" er fyri nakað. Eg eri ikki púrt ósamdur við frágreiðingini í einum øðrum KISS relateraðum filmi, nevniliga tí skemtiliga og flata Role Models, har tann eini høvuðspersónurin lýsir KISS sum nakrar jødiskar dreingir, ið vildu spæla harðan rock, og kendu seg noyddar til at mála seg í andlitinum, til tess at fremja sína søk (og fáa fatur í einari rúgvu av konufólki í prosessini).
Hvønn mun eitt teatralskt rock show ger til ella frá í teirri stóru myndini, tað veit eg ikki, men stuttligt og forvitnisligt verður tað so í øllum førum. Eitt livandi minni frá barnaárunum live á palli anno 2013.

robotstxt: allowed

filter: keep


text:
Fólkaflokkurin hevði verið stóri sigursharrin um val var hildið nú. Tað vísir ein veljarakanning, sum spyr.fo gjørdi fyri Portalin sunnudagin.
Næstan fjórði hvør veljari – 24,6 prosent – hevði sett sín kross út fyri lista A vísir kanningin. Hetta er ein vøkstur upp á næstan seks prosentstig, tí á valinum seinast fekk Fólkaflokkurin 18,9 prosent av atkvøðunum.
Fólkaflokkurin stendur eisini til at blíva størsti flokkurin á tingi. Tingmannatalið hevði økt úr núverandi seks umboðunum til átta.
Veljarakanningin hjá spyr.fo vísir, at allir núverandi samgonguflokkarnir ganga aftur, meðan andstøðan gongur fram, tó undantikið Sjálvstýrið, ið gongur aftur í kanningini.
Sambandsflokkurin gongur 1,7 prosentstig fram og fer úr 6 upp í 7 tingsessir, Miðflokkurin gongur 0,3 prosent fram og varðveitir síni bæði tingumboð og Sjálvstýrið gongur 0,6 prosentstig aftur og missir annan tingsessin.
Andstøðan missir meirilutan á tingi. Eftir síðsta løgtingsval sótu Javnaðarflokkurin, Tjóðveldi og Miðflokkurin á 17 tingsessum. Sambært nýggjastu kanningini fáa CHE-flokkarnir 15 tingsessir.
Javnaðarflokkurin gongur aftur við 4,6 prosentstigum og fer niður á 7 tingsessir. Tjóðveldið gongur 1,8 prosent aftur og fer niður á 6 tingsessir, meðan Framsókn gongur 0,8 prosentstig aftur, men varðveitir sínar 2 tingsessir.
Samanumtikið kann sigast, at stóru samgonguflokkarnir missa hvør sín tingsess til teir stóru andsgøðuflokkarnir, meðan Fólkaflokkurin harafturat tekur ein tingsess frá Sjálvstýrinum.
Kanningin hjá spyr.fo varð gjørd sunnudagin 16. september millum klokkan 12.19 og 15.05. 500 fólk svaraðu kanningini. Tey spurdu verða tilvildarliga vald út millum tey 5.000 fólkini, sum eru í svarpanelinum hjá spyr.fo, so býtið av svarum er í samsvar við fólkið í mun til kyn, aldur og geografi.


text:
Login
Login:
Niðanfyri eru trý leinki, vikuskrá og melda til. Í vikuskrá
er yvirlit yvir liðini og í melda til, er møguleiki
at melda teg til liðini.
Legg til merkis, at allar leinkjurnar lata upp í nýggjum
rúti.
Tín kota er 4 tey fyrstu tølini í tínum føðidato.
Vikuskrá - Runavík
Melda til lið
- Runavík og Tórshavn - tú logger eisini inn á hetta
link á tín profil!
Vikuskrá - Tórshavn
App til online booking:
App Store:
https://itunes.apple.com/ph/app/v-lvera-fitness/id1171015945?mt=8&ign-mpt=uo%3D2
Android Market:
https://play.google.com/store/apps/details?id=com.sportsolution.vaelvera&hl=en
Viðvíkjandi liðvenjing.
Melda frá 2 tímar áðrenn
Um tú ikki kanst luttaka á einum liði, sum tú
hevur melda teg til, so má tú melda teg av liðnum í seinasta
lagi 2 tímar áðrenn tímin byrjar. Hetta kanst tú gera
annaðhvørt umvegis heimasíðuna ella appina.
Um ein ikki møtir upp til tað liðið, har ein er
meldaður til, rindar ein 20 kr. í bót
Bíðilistin
Um ein er á bíðilista til eitt lið, skal ein møta upp í Vælveru
Fitness og lesa inn limakortið í seinasta lagi 10 min. áðrenn tímin
byrjar. Síðani fær ein boð frá starvsfólkinum í móttøkuni um ein
sleppur við til tíman ella ei.
Gev gætur!
Um ein ikki møtir upp ella er ov seinur til eitt lið
ein er meldaður til, rindar ein 20 kr. í
bót


text:
Í kvøld var fyrsti partur av sjónvarpsrøðini Gud signi Føroyar sendur í Kringvarpi Føroya. Nógv hevur verið reklamerað og mong hava verið spent at síggja sendingina og tað við góðari grund. Hesin fyrsti parturin er eins spennandi og undirhaldandi og hann er informativur og áhugaverdur. Hann hevur undirheitið Ein kelda á Skálafjørðinum og snýr seg altso um karismatisku samkomuna Kelduna.
Spurningarnir, ið verða viðgjørdir í sendirøðini eru: Hvat gera føroyskar samkomur fyri at vaksa seg stórar og sterkar? Hví hevur tað týdning, at menniskju koma til persónliga trúgv á Jesus og leggjast afturat? Og í hvønn mun taka føroyskar samkomur støðu til aktuellar politiskar spurningar, sum eyðkenna okkara samtíð?
Hetta er ein kritisk og gjøllig dokumentarsending. Hon verður stýrd av einum gløggum og vitandi verti, sum av sonnum tykist vera komin á rætta miðlahill. Heini í Skorini hevur havt aðrar sendingar í Kringvarpinum, m.a. var hann vertur í mentanarsendingini Reflektión í sjónvarpinum í 2010. Tá minnist eg eina eitt sindur súrliga viðmerking í einum annars positivum ummæli á Listablogginum um at sendingin tað sama kundi havt heitið Religión, tá tað nú var høvuðsevnið.
Tó er einki at ivast í, at átrúnaður nú sum tá hevur stóran týdning og ávirkan í føroyska samfelagnum og at evnið tískil er viðkomandi at viðgera. Sendingin byrjar mitt í sekulera høvuðsstaðnum, har tann útskeldaða humanisman/ógudiligheitin verður undirstrikað við eini hóming av jazzbandagrenjan úr Blábar og kulturradikalum undirtónum av bláum býarlívi. Vit eru frá fyrstu mynd í góðum hondum, tað syrgir fotografurin Hans Petur Hansen fyri alt í meðan verturin greitt og djarvt leggur fram treytir og karmar hjá sendirøðini, harumframt eisini sítt egna átrúnaðarliga og akademiska bakstøði.
Nú er undirritaða ein av teimum nokk so síðhærdu humanistunum í Havn, ið tessvegna ikki kann vita hvat tey í Kelduni halda um sendingina, men frá mínari síðu av hegninum upplivdi eg ein nuanseraðan og informativan dokumentar við fordómaleysum viðtalum við fitt, glað og sannførd fólk, sum so fegin vilja vinna ein aftrat fyri Jesus og sum eyðsýniliga ikki síggja nakran trupulleika í teirri fyri mær púra ógudiligu sameiningini av hard core materialismu/kapitalismu og religión, sum verður praktiserað. Fyri tey í Kelduni snýr tað seg um ævinleikan, tey trúgva uppá ein veruligan himmal og eitt veruligt helviti, verður sagt og tí rinda tey pening til Kelduna sum siður var áðrenn reformatiónina - ikki eitt orð um kamelar ella nálareygu.
Og so er tað sjálvandi eisini nokk so forvitnisligt at vera voyeur og sleppa við á møti og hoyra bimlandi eksotiska tungutalu saman við knallhørðum kapitalistiskum áheitanum um at seta pengar inn á konto hjá samkomuni. -Tey sáa inn í Guðs ríki og rinda tíggjund fyri at sleppa inn í um girðingina í Himmiríkinum. Tað tykist markleyst naivt at kalla vitleyst, men sær út til at rigga, og eg haldi eisini, at sendingin gevur eina ábending um hvat tað er, sum trekkir ikki minst ungdómin til. Tað eru onnur ung fólk sjálvandi, tónleikur og góðar tónleikaumstøður, eitt sindur av suggestión, ein bein lívskós, góður felagsskapur og nokk so nógv klemm, tí tað er nokk so fysiskt tað heila í teirri karismatisku og eftir øllum at døma eisini homofobisku rørsluni.
Samkomuleiðarin Pauli Høj tosar um eitt ávíst antikristiligt og humanistiskt rák ímóti kristnum virðum í nútíðini og vit hitta Arna Klein Abrahamsen, sum bæði er kristin og samkyndur og sum ikki følir, at pláss var fyri hesum í Kelduni, har hann var ungdómsleiðari. Á brotum úr røðum í Kelduni skilja vit, at homoseksualitetur verður fataður sum eitt slag av ólevnaði, nakað sum mann kann velja til og frá. Vit fáa eisini at vita, at samkoman og umboð hennara nokta at viðgera hetta málið í sendingini. Men í staðin fyri at brúka hetta sum eitt bíligt poeng og eina upplagda, skynsama avhøvdan av praksis hjá Kelduni, fær Arni Klein Abrahamsen tíð og høvi til at greiða frá, at hann særdi mong, tá hann kom út sum samkyndur og at hann tessvegna ikki følir tað rætt at ganga á møti í Kelduni. Hann ákærir ongan, men stendur sera sterkur í allari sínari eyðmýkt.
Hetta við nuansunum er ein orsøk til, at sendingin er so góð sum hon er. Og so tað, at hon byggir á eina haldgóða grund av vitan, samrøðum og kanningum á samrøður og á eina kanning, sum í tølum greinar átrúnaðarlig viðurskifti. Í fyrsta partinum vísti kanningin hvussu átrúnaðarliga polariseringin í føroyska samfelagnum tykist geografiskt grundað.
Tað besta við sendingini í kvøld var, at áskoðarin sjálv slapp at gera sær niðurstøðurnar, tær verða ikki gjørdar fyri okkum eins og vit áður hava upplivað tað í øðrum sendingum. Takk fyri tað - eg gleði meg til teir komandi fimm partarnar í Gud signi Føroyar.


text:
Á P/f Beta í Runavík verður framløga av øllum skjølum hjá P/f Beta, síðani felagið varð stovnað í 1977. Hetta er meira enn 1 millión skjøl, og eitt yvirlit yvir tilfarið verður framlagt á samkomu í P/f Beta í Runavík 12. apríl 2007 kl. 15.00
Øll áhugaði eru sera vælkomin, og okkurt verður til matna eisini.
Vegna stovnin Beta Files
Olaf Olsen.
03.04.2007
Framløga av (granskingar) skjølum.
Á P/f Beta í Runavík verður framløga av øllum skjølum hjá P/f Beta, síðani felagið varð stovnað í 1977. Hetta er meira enn 1 millión skjøl, og eitt yvirlit yvir tilfarið verður framlagt á samkomu í P/f Beta í Runavík 12. apríl 2007 kl. 15.00


text:
Suðuroyarmeistarakappung 2018 í sjavs verður vesturi í VB-húsinum fríggjakvøldið 30. mars.2018 kl. 18.30.
Nr. 1. og Nr. 2 í kappingini vinna sjavstúr, íroknað kamar, við Norrønu í summar. Túrurin er frá 10-13 juni.
Nr. 3 vinnur 1/2 ísl. krov í part og Nr 4. vinnur gávubræv, frá Torginum, áljóðandi 500,00kr hvørt.
Øll 4 pørini vinna eisini steyp sum Betri og Bank Nordik geva.
15 vinningar á lutaseðlum, verða burturlutaðir.
Kostnaður fyri hvønn luttakara er 100,00 kr.
Suppa v/breyði fæst til keyps.Kostnaður fyri suppu er 30,00kr, íroknað er kaffi/the og kaka.
Tekning skal til fyri at luttaka. Meldast skal til við at ringja innan kl.12.00 fríggjadagin 30. mars.
Ringjast skal á tlf 254931 ella 272667.
Øll eru hjartaliga vælkomin.


text:
Hvat kanst tú vænta tær í løn?
Her sært tú løn og avtalur fyri ymisk størv. Kannað á hvørjum støðið lønin verður, og hvat fyri krøv eru frá arbeiðstakaranum, og hvørjar avtalur eru gjørdar á arbeiðsmarknaðinum í millum fakfeløg og arbeiðsgevarafeløg.
Lønarsáttmálar í ymiskum fakfeløgum
- Arbeiðarafeløgini
- Handverkarafeløgini
- S&K
- Manningarfeløgini
- Maskinmeistarafelagið (maskinmeistarar í vinnu á landi)
- Grafiska Yrkisfelagið
- Føroysk Miðlafólk
- Starvsmannafelagið
Starvssáttmálar í ymiskum fakfeløgum
- Arbeiðarafeløgini
- Handverkarafeløgini
- S & K – Skrivsstovu og krambafólk
- Manningarfeløgini
- Føroya Skipara- og Navigatørfelag
- Føroya Skipara- og Navigatørfelag, Sersáttmáli – Frálandavinna
- Føroya Skipara- og Navigatørfelag, Sersáttmáli – Frálandavinna (smá)
- Maskinmeistarafelagið
- Maskinmeistarafelagið, Sersáttmáli – Frálandavinna
- Maskinmeistarafelagið, Sersáttmáli – Frálandavinna (smá)
- Sjómannadeild FF´s
- Sjómannadeild FF´s, Sersáttmáli – Frálandavinna
- Sjómannadeild FF´s, Sersáttmáli – Frálandavinna (smá)
- All Wage Agreements and Translation Certificate


text:
Orð: Petur Jacob Sigvardsen
Viðmerking: Yrktur um kyndilsmessuleitið 1963.
Sum tíðin skundar sær avstað,
og skjótt vit síggja evsta dag.
Várt lív tað eins og roykur er,
sum grasið undan líggja fer.
O, væna vón, eitt veit eg vist,
at skjótt vit skoða Jesus Krist.
Tú drála ei, o, kæra sál:
í dag vinn lívsins hægsta mál!
Vit stevna móti myrku grøv,
várt likam verður dust og støv.
Í moldum bert so skamma stund,
til Jesus setur størsta fund.
Tann dagin streyma tár so stríð,
tann dagin titra hjørtu blíð;
tá heilsast vinir síðstu ferð,
ein sleppur inn, ein úti er.
Hoyr, kæra sál, tú vak og bið,
at Jesus teg má kennast við.
Lít á tað verk, ið fullgjørt er,
tað er tann trúgv, ið bjarging ber.
O, væna vón, í eystri tá
vit váran brúðgóm skulu sjá,
høgt oman fyri sorgardal
vit heilsa honum frí og sæl.
O, væna vón, eitt ævigt heim
tá opið stendur øllum teim,
ið funnu frið við krossins træ
og royndust trúgv til síðsta dag.


text:
Ptal/Cpr hevur einki við samband/loysing at gera
Dan Klein --- 13.09.2018 - 08:31
Endamálið við at fáa eitt p-tal sum virkar í bæði føroysku og donsku heilsuskipanini er at tryggja, at allir upplýsingar um sjúkugongdina hjá føroyskum sjúklingum eru atkomuligir har teir skulu brúkast.
Føroyska sjúkrahúsverkið sendir uml.
1500 sjúklingar av landinum árliga og hevur neyvt samstarv við danskar
serlæknar, sum eisini koma hendanvegin at viðgera.
Samskiftið um sjúklingar gerst tí
umfatandi báðar vegir, og er loysnin eitt p-tal sum virkar í báðum
heilsuverkum, eiga vit at velja tann leistin, heldur enn at uppfinna djúpa
tallerkin av nýggjum. Heilsan er tað týdningarmiklasta vit eiga, og
tjóðarstoltleikin eigur ikki at sita í eini talgildari talskipan og fora okkum
í at velja skilabestu loysnina, okkum øllum til frama.
Sambandsflokkurin ynskir at tryggja
føroyingum allarbestu fortreytir, tá sjúka gerst partur av lívinum, og evnið
eigur tí ikki at gruggast av einum loysing/samband kjaki, men umhandla bestu
loysnina fyri sjúklingin.
Ingi Mittún
Næstformaður Føroya Væl, Sambandsflokkurin


text:
Guð er ikki til – Takk og lov fyri tí! – Partur 2.
Grannin hjá mær var tann fyrsti í grannalagnum sum átti ein Sega Mega Drive konsol. Eg mátti fara yvir at royna hann. Tá eg kom yvir har, hugsaði eg at hatta var ein skrepu konsollur, tí hann sat og spældi okkurt spæl við einari kettu sum skuldi samla súreplir saman og renna undan hundum ella okkurt líknandi. Hetta var tí at hann ikki slapp at spæla tað spælið ið fylgdi við konsollinum. Tá hann fór at eta, slapp eg at spæla og koyrdi beinavegin hitt spælið í sum var eitt freaking awesome spæl, við rúmdarverum og eksplosiónum. Eg bleiv fangaður og tveittur heim. Seinni fann eg útav, at hann heldur ikki slapp at hyggja at Scooby Doo á Cartoon Network. Ikki orsaka av spøkilsum, men tí at ein hundur tosaði í teknifilminum og tað var “ónattúrligt”. Tað var fyrstu ferð at eg hugsaði: “Fanin í steiki hasi fólkini eru býtt!”. Eg vildi í veruleikanum taka synd í honum, tí foreldrini noktaði honum hesi tingini orsaka av teirra religión, men hann var nakað so arrogantur um at tað var tað rætta og at hann fór til himmals, tí hann ikki gjørdi hesi tingini. So vit blívu nokkso skjótt óvinir aftaná hetta. Sjálvandi ivaðist eg av og á um eg fór at fara til helvitis fyri at hyggja at Scooby Doo ella spæla alien spøl. Soleiðis eru børn. (more…)


text:
Ari av Rana
04.12.2017 - 16:27
Ítróttur > Ítróttur > Fótbóltur
Tá Tottenham varð á vitjan á Stamford Brigde 2. mai 2016, var neyðugt við einum sigri, fyri at hava nakran møguleika at hála inn á Leicester City og at gerast Premier League meistarar fyri fyrstu ferð.
Dysturin er nú kendur fyri at verða ein tann harðasti dystur í Premier League søguni. Eftir at hava verið á odda 0-2, megnaði Chelsea at skora tvey mál í seinna hálvleiki, og bresta dreyminum hjá Tottenham.
Níggju Tottenham leikarar fingu víst gula kortið í dystinum, og nú fortelur dómarin tann dagin, Mark Clattenmburg, at hann ikki vildi geva nøkrum reyða kortið.
Clattenburg hevði sett sær fyri áðrenn dystin, at um Tottenham tapti, so skuldi hann ikki hava skyldina fyri tað við at hava útvíst nakran Tottenham leikara. Og nú fortelur hann fyri ESPN, at hann lættliga kundi víst trimum Tottenham leikarum av vøllinum.
Bæði feløgini fingu rekord høgar bøtur fyri ikki at hava hildið skil á sínum leikarum.
Hóast eingin bleiv útvístur í dystinum, fekk Tottenham leikarin Mousa Dembele 6 dystir leikbann eftir dystin, fyri at hava stungið fingurin í eyga á Chelsea leikaranum Diego Costa.


text:
Seinastu tíðindi
Felags heystsangløta í Tofta skúla
Góður renningardagur í Tofta skúla
Altjóða læraradagur 2018
BROYTING!! Vegna vánaliga veðurforsøgn, verður renningardagurin mikudagin 10. oktober
Tofta kvøldskúli 18/19
Fundarfrásøgn frá skúlastýrisfundi 13.juni2018 kl 19:30
Næmingaráðið í Tofta skúla skipar fyri grækarismessuhaldi á Toftum
Aftur í ár skipar næmingaráðið í Tofta skúla fyri grækarismessuhaldi.
Grækarismessuhaldið verður mánadagin 12. mars kl. 11.00 úti í Lágabø á Toftum.
Næmingur úr Tofta skúla heldur røðu. Eisini verður felagssangur við harmonikuspæli á skránni.
Øll eru hjartaliga vælkomin.
Næmingaráðið í Tofta skúla


text:
Seinastu nógvu týskvøldini, hava fleiri bilar staði uttanfyri neysti hjá Stráluni í Heygsstøð.
Vit vóru ein túr framvið seinasta týskvøld. Hendan dagin vóru 6 mans møttir og fingust teir við ymiskt arbeiðið inni í neystinum.
Neysti bleiv reist 12. apríl 2013, men arbeiðið at gera neysti liðugt innan, hevur fyri tað nógva ligið stilt. Nú er tó gongd komin á arbeiðið aftur, og hava 3-6 mans møtst at arbeiða, hvørt týskvøld síðani ársbyrjan. Alt arbeiði í neystinum er sjálvboðið.
Hetta kvøldið vit vóru framvið, vóru tað Chris, Bárður, Petur, Olaf, Steingrím og Atli sum arbeiddu í neystinum.
Nakrar myndir frá kvøldinum síggjast her.


text:
So er fyrsti dagurin við at vera runnin her umborð á Norrönu. Dreingirnir eru farnir í kamarið, at finna sær iPaddarnar fram og vónandi skjótt sovna.
Deiligur dagur í síni heild. Innhegnaði fótbóltsvøllurin á dekki 8 er eitt hitt hjá Mikal, sum brúkti fyrstu tímarnar umborð á vøllinum. Hinir báðir yngru fóru í biograf til Frozen, meðan eg tókst við tað, ið mær dámar best, at sussa við fólk.
Túrurin norður millum oyggjarnar var á nógvan hátt magiskur. Vit búgva í einum fantastiskum landi. Serliga ein góðveðursdag sum hendan.
Vit ótu nátturða í Norrönu Buffettini, nógvur góður matur við denti lagdum á mat úr havinum, gott at síggja, at Smyril Line er tilvita um, at ferðafólk, ið koma hendan vegin vilja hava okkurt autentiskt. Her er gott umborð, sera vinalig starvsfólk og hugnaligt.
Í morgin kl. 9 leggja vit at í Íslandi, tá fara vit ein biltúr, at finna ein svimjihyl.


text:
Monthly Archives: januar 2016
Kunning til merit-pedagoglesandi í PNF16-65 flokkinum
Niðanfyri er kunning um bøkur og annað til tey lesandi á merit-pedagogholdinum PNF16-69, ið byrjar hin 4. februar 2016 á Fjarlestrardeplinum í Vági. Intro við Søren Krogh Hansen er hósdagin 4. februar kl. 12-15 og fríggjadagin 5. februar kl. 12-16. Undirvísingin er frá 5. februar til 6. februar 2016.
Skrá og kunning til Netordinær pedagogflokkin PF16-39
Skrá og kunning til net-pedagogflokkin 2016 (dagført)
Her er kunning frá Pedagogskúlanum í Hillerød um byrjanina av útbúgvingini, ið verður frá 4. februar til 6. februar 2016 á Fjarlestrardeplinum á Vágsvegi 22 suðuri í Vági. Intro 4. feb. og 5. feb., undirvísingin byrjar 5. februar beint eftir at intro er liðugt kl. 16 og varðir til kl. 19.15.
Rammeplan indkald Forår 2016 – suderø
Teksturin niðanfyri og í pdf-fílunum er frá UCC-pdagogskúlanum og er á donskum:
Eftirútbúgving: Sosial inklusión
UCC Nord og UCC København bjóða eftirútbúgvingar til pedagogar og lærarar og onnur áhugaði í Føroyum. Ein av hesum eftirútbúgvingum er Sosial inklusión.


text:
Carrie Fisher
Carrie Frances Fisher (21 oktober 1956 - 27. desember 2016) var ein amerikonsk sjónleikarinna, rithøvundur og skemtari. Hon er mest kend fyri leiklut sín sum Leia prinsessa í Star Wars filmsrøðini. Aðrir filmar eru millum annað Shampoo (1975), The Blues Brothers (1980), Hannah and her Sisters (1986), The 'Burbs (1989) og When Harry Met Sally (1989).
Carrie hevur skrivað fleiri sjálvævisøgur, og hevur fingið rós sum talari, har hon greiðir frá upllivingum sínum við sálarsjúkuni bipolar og rúsevnamisnýstlu.
Carrie var dóttir sangaran Eddie Fisher og sjónleikarinnuna Debbie Reynolds. Í 2016 luttóku Carrie og mamma hennara Debbie í heimildarfilminum Brights Lights: Starring Carrie Fisher and Debbie Reynolds, ið snúði seg um tætta samband teirra. Filmurin var frumsýndur á filmfestivalinum í Cannes í 2016.
Carrie Fisher doyði tann 27. desember 2016, sum 60 ára gomul. Hetta var var 4 dagar eftir ein sjúkratilburð, umborð á einum flogfari ímillum London og Los Angeles.


text:
Tey gyltu lógvatøk
Nýliga sá eg í “ Tv-avisen
“eitt innslag um “de gyldne håndttryk”,
hetta vóru heilt groteskar upphæddir, ið kanska ikki svara heilt til tær her
heima, men altso...
Havi somu meining um hesa vitleysu skipan sum eg havi um politikarar . Tað skuldi veri ein rullandi skipan. Eftir eitt ásett áramál skuldu
bankastjórar aftur til kassan, so teir fingu situatións fornemilsi við
fólkinum, teirra kundum. Á sama hátt sum politikarar skuldu út í veruleikan
millum fólkið. Ætlaninar er góðar men situatións fornemilsi manglar. Hatta eru altso
fólksins pengakassar teir røkja.
Så nýliga “á Dr2” eitt vanligt heiðurligt par
sum var pressaði út á eggina, tey komu at hanga føst í tveimum húsaleigum ella
lánum vegna fíggjarkreppuna. Tey gingu
frá Heródes til Pilatos at fáa hjálp, men ongir bankar vildu vita av teimum. Soleiðis livdu tey í 10ár.
Hví í allari víðu verð skal ein
stjóri, ið hevur veri við til at skapa hendan ruðuleika, fáa tað sokallaða
gylta lógvataki. Hví skula summi lønast fyri tað sama sum onnur straffast fyri?
Nei, um eg skilji tað!
Nýliga sá eg í.docx
Nýliga sá eg í.docx
Nýliga sá eg í.docx


text:
Orð og lag: Simme Arge Jacobsen
So gongur tíðin, og árini líða,
ættarlið eldast, og tey ungu vaksa til,
børn verða vaksin, og drongur gerst maður,
mamma gerst omma – aldri tíðin steðga vil.
Men bíða nú – ei stúra tú –
men bíða nú, ei stúra tú, men lurta nú!
Ja, tú og eg, vit kunnu enn,
vit eru rættir havnarmenn,
vit byggja upp, vit keypa slupp,
vit gera skúlar – alt í senn.
Vit byggja veg, vit selja fisk,
vit standa aftan fyri disk.
Og hóast kor tey eru smá,
vit altíð fóta okkum tá ið stendur á,
tí, minst til, vit búgva omanvert við Havnará!


text:
Yvirmenn undir illgruna fyri at hava dripið skipara
Italska løgreglan hevur tikið tveir yvirmenn á MSC Giannina, sum eru undir illgruna fyri at hava dripið skiparan og blakað hann fyri borð, meðan skipið var á veg úr Gioia Tauro í Suðuritalia til Genoa í Norðuritalia.
54-ára gamli ukrainski skiparin varð síðst sæddur á lívi umborð á skipi sínum um kvøldið 18. oktober, hevur manningin greitt løgregluni í Genoa frá. Manningin hevði sjálv boðað løgregluni frá, at skiparin var horvin, og tí vórðu teir allir avhoyrdir, tá skipið kom til Genoa fríggjadagin 20. oktober.
Men ongin av manningini visti, hvat var hent við skiparanum. Undir eini nærri kanning umborð á skipinum fann løgreglan tó blóðspor, sum hevði við sær, at kanningin varð víðkað.
Og tað hevði við sær, at fyrsti og triði stýrimaðurin eru varðhaldsfongslaðir í Genoa eftir boðum frá ákærumyndugleikanum. Teir vórðu aftur avhoyrdir í fyrradagin, men ongir nýggir upplýsingar eru komnir út í sambandi við hesa avhoyringina.
Stýrimenninir eru eins og skiparin úr Ukraina.
Tað 2.000 TEU stóra skipið er framvegis hildið aftur í Voltri Terminal Europa beint vestanfyri Genoa.
Kelda: Splash


text:
Innihald
Arnbjørn Ólavsson Dalsgarð: Tríggjar søgur
William Wordsworth: Reglur settar saman nakrar fáar míl oman fyri Tintern Abbey, á ferð vitjandi aftur áarbakkarnar á Wye, 13. juli 1798 (yrking)
Gyrðir Eliasson: Tvær stuttsøgur
Høgni Miné: Glaskrukkan (stuttsøga)
Vagnur Streymoy: Vit ganga á sama vegi (yrking)
Alexandur Kristiansen: Nátt og tað sirmar úr ský (yrking)
Marjun Syderbø Kjelnæs: Fýra yrkingar (hybridtekstur)
Oddfríður Marni Rasmussen: Lið (yrking)
Edgar Allan Poe: William Wilson (stuttsøga)
Sissal Kampmann: Yrkingar til náttina (yrking)
Federico García Lorca: Fimm yrkingar
Gunnar Ekelöf: Ognan (yrking)
Rudyard Kipling: Um – (yrking)
Tema: 22.07.11
Pia Tafdrup: Sjey kjólar til tað sjónliga (yrking)
Agnar Artúvertin: Terrorhaiku (yrking)
Alexandur Kristiansen: Vit kunnu gera munin (yrking)
Halldóra Dam: Uttan orð (yrking)
Katrin Reinert: Røtur (yrking)
Sissal Kampmann: Svarta mjólkin úr dimmalættingini (yrking)
Sólrún Michelsen: Útoyggj (yrking)
Oddfríður Marni Rasmussen: terror error (yrking)
Frits Johannesen: Utøya (yrking)


text:
Í november 2016 vóru 25.525 løntakarar. Hetta eru næstan 600 fleiri enn í november 2015. Síðan 2013 hevur tað verið ein stórur vøkstur hvørt ár, har tað eru lagstir millum 600 og 700 løntakarar aftrat hvørt ár. Vøksturin hvør árið hevur verið millum 2,3 og 2,9%
Tað var í 2007, at tað vóru flestir løntakarar, umleið 26.000. Men síðani fóru 2.500 løntakarar úr vinnu, og botnurin var náddur í 2011, tá tað vóru um 23.300 løntakarar. Tað var ikki fyrrenn í 2014, at verulig framgongd varð aftur, og nú tað hevur verið stórur vøkstur trý ár á rað, er næstan aftur komið á sama støði sum í 2007.
Sjálvt um pílurin peikar beint uppeftir, so eru tað eisini smærri pílar sum peika niðureftir, bæði í vinnugreinum, sýslum og aldursbólkum.
Ársuppgerðin fyri løntakarar eru tølini fyri november, tá hildið verður, at ávirkan frá frítíð o.l. er sum minst.
Fleiri løntakarar í øllum vinnubólkum uttan fiski- og alivinnuni
Tað vóru 25.525 løntakarar í november, 572 fleiri enn somu tíð undanfarna ár. Framgongdin er 2,3%. Undanfarnu tvey ár var framgongdin næstan 3%, so sjálvt um vøksturin framvegis er høgur, so er hann nakað lægri nú enn undanfarin ár.
Í fiski-, ali- og aðrari ráevnisvinnu vóru tað 4.229 løntakarar í 2016, 8 færri enn árið fyri. Afturgongdin er 0,2%. Langtíðargongdin í fiski- og alivinnuni er, at alsamt færri hava sítt starv í hesum vinnugreinum. Men tað sær út til, at síðan 2008 hava tað verið um 4.200 løntakarar í fiski- og alivinnuni.
Í øllum hinum vinnugreinunum er framgongd. Byggivinnan hevur størstu lutfalsligu framgongd. Tað vóru 3.625 til arbeiðis í byggivinnu og tilvirking, 184 fleiri enn í fjør, tað er ein vøkstur upp á 5,3%. Byggivinnan var hart rakt av fíggjarkreppuni men hevur havt stóra framgongd seinastu árini. Síðan 2013 eru tað løgst 20% til av løntakarum, men framvegis eru tað færri løntakarar nú enn í 2007, tá tað vóru 4.000 sum arbeiddu í bygging og tilvirking
Í privatu tænastuvinnunum var vøksturin heldur smáligur, tað vóru 8.374 løntakarar í privatu tænastuvinnunum, 106 fleiri enn árið fyri og tað svarar til ein vøkstur upp á 1,3%.
Størsti vinnubólkur er almennar tænastur. Har vóru 9.297 løntakarar í november 2016. Størsti vøkstur í tali var eisini í hesum vinnubólki, 290 fleiri fingu sína høvuðslønarinntøku í almennari tænastu. Hetta eru 3,2% fleiri. Fram til 2007 var triðingurin av løntakarunum í almennari tænastu, men tær tillagingar sum vóru eftir 2007 gjørdi at parturin í almennari tænastu vaks, og var næstan 40% í 2012. Síðan framgondin aftur tók dik á seg, er hetta lutfall aftur minkað nakað, í 2016 vóru 36% í almennari tænastu.
Framgongd í øllum sýslum, uttan í Suðuroyar sýslu
Tað var framgongd kring alt landið í 2016. Í tali var størsta framgongdin í Streymoyar sýslu, men lutfalsliga var størsta framgongdin í Sandoyar og Vága sýslu, við ávikavist 4,5% og 4,2%.
Í Suðuroyar sýslu var at kalla ongin broyting. Frá 2014 til 2015 løgdust tólv løntakarar aftrat, og í fjør gjørdist tað fimm færri. Sostatt kann staðfestast, at tann framgongd, sum hevur verið seinastu trý árini, í stóran mun er farin uttan um Suðuroyar sýslu.
Allir aldursbólkar ganga fram
Tað eru fleiri løntakarar í øllum aldursbólkum.
Í nøkrum aldursbólkum er framgongdin serliga stór. Í aldursbólkinum 25 til 39 ár vóru 6.766 løntakarar í 2016, 282 fleiri enn í 2015. Framgongdin er 4,3%. Eisini í aldursbólkinum 67 til 74 ár var stór framgongd. Støðugt fleiri pensjónistar eru løntakarar og hevur gongdin verið soleiðis síðan 2005. Í fjør vóru 1.195 pensjónistar løntakarar, tað er 63 fleiri enn árið fyri og tað svarar til eina framgongd upp á 5,6%. Í 2005 vóru tað einast 2,7% av løntakarunum sum vóru pensjónistar, men hetta er vaksið munandi síðan tá, og nú eru 4,7% av løntakarunum pensjónistar. Tann minsti vøksturin var í yngsta aldurbólkinum 16-19 ár.
Síðan 2007 er gongdin, at færri undir fjøruti ár eru løntakarar. Serliga stór er afturgongdin millum tannáringar, har tað er fjórðingurin færri tannáringar nú, sum eru løntakarar. Ein partur av orsøkini er, at tað eru færri borgarar í aldursbólkinum, men tann orsøkin er minni enn helvtin av frágreiðingini.
Eisini í aldursbólkinum 25 til 39 ár er týðiligt at færri eru løntakarar nú. Í 2007 vóru tað 7.400 í aldursbólkinum sum vóru løntakarar, og nú níggu ár seinni eru tað 6.800, 600 færri. Í sama tíðarskeiðið hevur verið áleið sama lutfalsliga broyting í fólkatalinum.
Ein orsøk til framgongdina í eldri aldursbólkinum at arbeiðsstyrkin er vorðin eldri er at fólkið í føroyum eldist, so fleiri eru yvir 40 ár, meðan færri eru undir.
Kommunur størstu framgongd og flestu løntakarar
Í fjør hendi tað at "kommunur, ríkið v.m." gjørdist størsta vinnugrein yvirhøvur. Í 2016 vóru tað 3.509 løntakarar, sum fingu sína høvuðsinntøku frá kommununum, rikisstovnum v.m., 313 fleiri enn árið fyri. Broytingin er 9,8%. Ein orsøk til vøksturin er, at uppgávubýtið millum land og kommunur varð broytt í 2015, tá eldraøkið gjørdist kommunalt. Tillagingin av hesum sær út til at hava verið bæði í 2015 og 2016. Hetta sæst millum annað við, at færri løntakarar eru í heilsu- og almannaverk. Tó eru heilsu- og almannaverk bert minkað við 71 løntakarum, so tað er ikki øll orsøkin.
Fyri fyrstu ferð vóru yvir 1.000 løntakarar í ali- og kryvjivirkjum. Í 2016 vóru 1.072 løntakarar, 82 fleiri en árið fyri, tá tað vóru 990. Vøksturin er 8,3%.
Tað vóru fleiri vinnugreinar, sum høvdu færri løntakarar í fjør, nevnast kunnu gistihús og matstovuvirki, fiskaskapur, fiskavøruídnaður og sjóflutningur. Felags fyri hesar vinnugreinar var, at afturgongdin var millum 2,5 og 3,9%.
Arbeiðsmarknaðurin er kynsbýttur
Tilsamans eru áleið eins nógvir løntakarar av hvørjum kyni, 12.375 konufólk og 13.150 mannfólk. Men tað er stórur munur á, hvar kvinnur og menn arbeiða. Kvinnurnar eru í stórum meiriluta í almennum tænastum, tað verið seg heilsu- og almannaverk og hjá kommunum. Hinvegin eru næstan bara menn, sum byggja, fiska og í smiðjufakunum.
Í øðrum stórum vinnugreinum er býtið meiri javnt, t.d. tá talan er um at fiskavøruídnað, undirvísing ella handil og umvæling.
Sjálvt um tað eru javnt býtt millum kynini, tá talan er um at verða á arbeiðsmarkanðinum, so vísa lønargjaldingarnar at mennirnir vinna 60% av lønini meðan kvinnurnar vinna 40%.
Ársuppgerðin fyri løntakarar eru tølini fyri november, tá hildið verður, at ávirkan frá frítíð o.l. er sum minst.
Løntakarar: hugtakið løntakarar er hagtalsliga skilmarkað soleiðis, at har eru íroknað øll fólk í aldrinum 16 til 74 ár, sum hava eina lønarinntøku upp á minst eina dagsløn um mánaðin sambært samtíðarskattaskipanini.
Dagførd og útgreinað hagtøl um løntakarar eru at finna í hagtalsgrunninum her.


text:
Tá Taks stóð við avbjóðingini at kunna um, at partafeløg og smápartafeløg nú skulu lata sínar rokniskapir inn sum XBRL fílu afturat vanligu PDF fílunum, var tað uppskotið til átak hjá Nudlavirkinum, ið varð valt.
Hugskotið var at gera filmlýsingar, ið gagnnýttu manglandi vitanina um XBRL. Har man brúkar spontanu reaktiónina hjá føroyskum vinnulívsfólki, tá tey sóu stavirnir XBRL fyrstu ferð.
Sjálvt átakið bleiv ment í tøttum samstarvi við Taks. Filming og klipping var sum vant hjá Nudlavirkinum gjørt í samstarvi við Friisframe. Myndaverkstaðið tók stillmyndir og hjálpti við set design.


text:
At tulka málini fyri starvsvenjing - ein vegleiðing
Bøkur til at arbeiða við málum fyri starvsvenjing.
Heilsuhjálparar - Lærebog i praktikken
Heilsurøktarar - Lærebog i praktikken
Forlag: Munksgaard, nýggjasta útgáva.
Hesar bøkur eru nýggjar og skulu nýtast tá útbúgvingin broytist frá januar 2019.
Bøkurnar vísa beinleiðis til somu mál, ið verða nýtt í starvsvenjing í føroysku útbúgvingini.
Bøkurnar vegleiða um hvussu ein kann náa málunum í dagliga arbeiðinum.
Føroyska útbúgvingin hevur somu mál í starvsvenjing sum tann danska, tí kann bókin nýtast beinleiðis í vegleiðingini.
Vegleiðarin eigur at tryggja sær, at bókin sum verður nýtt, svarar til málini í starvsvenjing.
Næmingarnir keypa hesa bókina tá tey byrja útbúgvingina og skal taka hesa fram í starvsvenjingini.
Fyri at nýta málini og støðismetingina í verki, krevst vitan um hesi 4 punkt
1. Taksonomi
2. Lyklaorð/sagnorð
3. Støði (próvtalsstigin)
4. Operationalisering
Niðanfyri er greitt frá, hvussu punktini verða nýtt í verki.
Skúlin hevur av og á temadagar, ið vegleiða viðvíkjandi tulking av málum. Eisini kann umbiðjast at temadagur verður hildin fyri tykkara arbeiðsplássi, um tit ynskja tað.
Punkt 1, taksonomi
Í støðismetingunum (málunum) verður brúkt ein ávís taksonomi - stigvíst vaksandi krøv - ið næmingurin skal røkka í málunum fyri starvsvenjingina.
Í heilsuhjálparaútbúgvingini eru stigini hesi:
Starvsvenjing I : Kunnleika til
Starvsvenjing II : Hegni og førleika til
Í heilsurøktaraútbúgvingini eru stigini hesi:
Starvsvenjing I: Kunnleika til
Starvsvenjing II: Hegni til
Starvsvenjing III: Førleika til
Í starvsvenjing hjá heilsurøktarum skal næmingurin arbeiða við øllum stigum í øllum starvsvenjingum, av tí at tað eru serøkir. Í seinastu starvsvenjing skulu øll málini vera nádd á støði "førleika til ".
Sí bøkurnar Lærebog i praktikken fyri at finna frágreiðing fyri hugtøkini:
kunnleika, hegni, førleika ("begynder " rutineret" "avanceret" )
Málini eru tey somu fyri starvsvenjingarpartarnar 1, 2 og 3, men TAKSONOMIIN avgerð hvussu langt næmingurin skal vera komin áleiðis at náa málunum og avgerð sostatt hvussu næmingurin skal metast.
Punkt 2, lyklaorð/sagnorð
Finn lyklaorð /sagnorð, ið eru umráðandi orð í mun til førleikaøki:
Vegleiðarin skal nýta lyklaorðini (sagnorðini) í málinum, til at vegleiða næmingin í sínum ábyrgdarøki. Lyklaorðini siga hvør uppgávan er í málinum. Ella við øðrum orðum, hvørjar uppgávur heilsurøktarin hevur og skal duga.
Dømi mál 12 heilsurøktaraútbúgvingin: (sagnorð)
"At næmingurin eftir galdandi reglum á starvsvenjingarstaðnum og eftir tillutan av uppgávum, sjálvstøðugt skamtar og gevur heilivág, umframt eygleiðir árin og hjáárin og kunnar um heilivágin, skjalfestir og ger sítt til, at borgarin/sjúklingurin samstarvar í samband við at taka heilivág."
Punkt 3, støði:
Næmingurin fær IKKI eitt talmet fyri starvsvenjingina. Men umhugsast skal hvørjum støði næmingurin er á, um avrik eru "sera væl nøktandi" ella "júst nøktandi".
Avkrossing verður gjørd í støðismetingini.
Støðið verður vegleiðandi mett eftir orðum í próvtalsstiganum, ið er aftast í "støðismetingini" fyri starvsvenjing. Talmet verður ikki givið, men støðið er, sum avkrossingin vísur.
Dømi um støðismeting:
Avrik ið eru sera væl nøktandi - (vegleiðandi próvtal 12)
Avrik ið júst eru nøktandi - (vegleiðandi próvtal 02)
o.s.v
Minsta krav fyri at vera staðin, "Avrik ið eru júst nøktandi"
Vegleiðingar til próvtølini í støðismetingini siga greitt hvat MINSTA MARK ER fyri nær næmingurin ikki stendur útbúgvingina. Orðini til próvtalstigan skulu nýtast tá næmingurin fær afturmeldingar.
Tá støði er ásett:
Næmingur skal, tá støði er ásett, hava skrivligar metingar at hava við sær til næsta starvsvenjingarstað, sum klárt vísa honum á, hvat hann skal umhugsa fyri at betra sítt avrik, í mun til málini.
Dømi um skrivliga afturmelding í støðismetingini, skulu orðini í próvtalstiganum og málunum verða nýtt, dømi:
"Í mun til mál nr. 12 kanst tú í ávísum førum arbeiða sjálvstøðugt við at skamta og geva heilivág, Tú skalt arbeiða við at fáa betur hegni (taksonomi) til at eygleiða árin og hjáárin í samband við heilivág...",
Punkt 4, operationalisering:
Formellu málini fyri starvsvenjing skulu umgerast til dagligdags arbeiðsuppgávur, "operationalisering"
Nýt bøkurnar Lærebog i praktikken trin 1 og trin 2, sum íblástur.
Uppgávurnar í bókunum er uppskot, og ikki tann endaligi sannleikin. T.v.s at aðrar uppgávur eisini kunnu liggja undir málunum, alt eftir hvat arbeiðspláss næmingurin er á.


text:
Undir árliga jólaborðahaldinum hjá countryklubbanum Sp/f Kúfóður er fastur táttur at Petur Rouch velur fimm tær bestu tónleikaútgávurnar í ár. Besta av teim fimm í ár er Folk Hotel hjá ferðandi amerikanska sang- og søguskrivaranum Tom Russell. Petur gavst í summar við vælumtóktu røðini Rót og Rútma, men áhugin at lurta eftir tónleiki er ikki burtur.
Á fløguni Folk Hotel yrkir og syngur Tom Russell um Hank Williams, Dylan Thomas og støð sum El Paso og Belfast. Men mest sermerkti sangur á okkara leiðum er skering tólv.
Yrkjarin er á fimm stjórnaðum hotelli í Keypmannahavn, tá hann varnast ein at síggja til heimleysan, sum bíleggur tríggjar magnum fløskur av sjampanju og eitt kartong av sigarettum. Meðan yrkjaraegið bíðar eftir leigubilinum, spyr hann reseptionistin, hvør hin heimleysi var. Jú, hatta var Ove Joensen, sum hevur róð úr Føroyum til Keypmannahavnar, og nú skal ballast fyri milliónina, ið hann vann. Í heimbýnum tjúgu ár seinni møtir Tom Russell eini sangarinnu úr Føroyum og spyr, um føroysku hetjuna, ið róði túsund míl í kajakk. Jú, heima í Føroyum datt hann fullur úr bátinum og druknaði í dýrdarveðri eitt kvøldi, hann róði heim. Sangurin er at hoyra til høgru á blogginum, har hann liggur undir nálini hesa vikuna.
Heitið Folk Hotel fevnir um sangir, ið knýtir fólk, ið koma og fara, sum á eini tokstøð. Í somáta hevur íslendski Tómas Guðmundsson gjørt klassikaran á okkara leiðum, Hótel Jörð. Ein annar sangur, sum Tom Russell helst hevur havt í huga, er hann hjá Peter La Farge um pima indiánaran Ira Hayes, sum eigur ovastu hondina á amerikansku flaggstongini á japansku oynni Iwo Jima. Hann varð brúktur í amerikanskari tjóðarbygging, at fáa vanliga borgaran at keypa krígsbrøv, war bonds, at halda krígnum gangandi. Sjálvur druknaði Ira Hayes í einum lítlum løki á heimrustini. Sosial indignatión er drívmegin í bestu countrysangum til vanliga fólkið á Folk Hotel.
Árligu spurnarkappingina vann Heri Dam við 47 røttum av 50 møguligum spurningum um countrytónleik.


text:
Tannlækni/-Tannlæknastovur Tannteknikkarar
Fartelefon
252028
Tannteknikarin er ein spesialiserað tannklinikk, ið veitir tænastur innan tannprotesur, bæði á klinikkini og heima hjá tær, um hetta ynskist. Mest umráðandi uppgávan hjá Tannteknikarinum er at varðveita útsjónd tína og syrgja fyri, at tíni tyggievni vera so góð sum gjørligt. Tannteknikarin bjóðar ókeypis eftirlit av tíni protesu.
Tannlækni/-Tannlæknastovur Tannteknikkarar
Fartelefon
252028
Rættingar til nummar.fo kunnu sendast til kundi@ft.fo
P.O. Box 27 I FO-110 Tórshavn I Faroe Islands
Telefon +298 30 30 30 I Fax: +298 30 30 31 I ft@ft.fo


text:
Kaj Leo spyr Sirið um bíðilista og eykajáttan til sjúkraviðgerðir uttanlands
18. september 2018
Kaj Leo Holm Johannesen, løgtingsmaður fyri Sambandsflokkin, fer á tingfundinum í morgin mikudagin 19. september at seta ein munnligan fyrispurning til Sirið Stenberg, landsstýriskvinnu í heilsumálum um bíðilista og eykajáttan til sjúkraviðgerðir uttanlands
Spurningar til landsstýriskvinnuna:
1. Hvussu stórur er bíðilistin í løtuni til sjúkraviðgerðir uttanlands?
2. Nær í ár verða vanligar sjúkraviðgerðir uttanlands settar í gongd aftur?
3. Hvussu stóra eykajáttan 2018 fer landsstýriskvinnan at skjóta upp at veita til sjúkraviðgerðir uttanlands?
Viðmerkingar
Tað er óskiljandi, tá vit tosa um at fáa heilsubót, at føroyingar verða settir á ein langan bíðilista og at hetta verður gjørt í bestu búskaparligu tíðum hjá landskassanum.
Hví hevur samgongan steðgað ávísum uttanlandsviðgerðum fyrr í ár fyri at spara pening á fíggjarlógini, soleiðis at føroyingar ikki sleppa til Danmarkar til útgreining og/ella viðgerð.
Er tað veruliga soleiðis, at okkara vælferðarsamfelag sigur nei at veita heilsubót og at geva føroyingum eitt dygdargott lív.
Lat okkum gera eina tjóðarsemju í Løgtinginum um ongantíð at steðga fólki at fáa neyðuga sjúkraviðgerð og heilsubót.
Sambandsflokkurin
RN
Back


text:
Prógvhandan á Føroyamálsdeildini
01. november fingu 6 studentar BA-prógv í føroyskum.
Í sambandi við, at BA-prógv vórðu handað á Føroyamálsdeildini 1. november 2013, helt Jógvan í Lon Jacobsen, útbúgvingarleiðari, røðu.
Nýklaktu BA-ararnir eru Lydia Didriksen, Elinborg Osvaldsdóttir, Eyðgerð Mørkøre Kruse, Bjarni Steintún, Lena Reinert og Jan Jógvansson Poulsen. Jan var burturstaddur.
Góðu BA-arar
Vælkomin øll somul til hesa prógvhandan á Føroyamálsdeildini. Hjartaliga til lukku við prógvunum, góðu BA’arar. Tað er okkum ein stór gleði at kunna handa tykkum BA-prógvini, og vit vilja á henda hátt hátíðarhalda, at tit nú eru liðug við BA-lesturin og hava fingið prógv.
Í dag 1. november 2014 verða bygnaðarbroytingarnar á Setrinum settar í verk. Frá í dag hava útbúgvingarleiðarar avloyst deildarleiðararnar, og í tí sambandi kann eg staðfesta hetta: Tann fyrsta uppgávan hjá tí fyrsta útbúgvingarleiðaranum tann fyrsta dagin var at handa prógv. Betri kann tað ikki vera.
Tað hevur verið nokk so rokaligt hesa tíðina, meðan tit hava lisið her, t.d. broytingar í námsskipanum og tíðaravmarkingar fyri at skriva BA-ritgerð. Men eg haldi, tit hava verið tolin og hava skilt okkara støðu. Vónandi hava tit hildið tað verið áhugavert at lisið hjá okkum, og mín vón er, at tit hava fingið eina dygga grundútbúgving í føroyskum, sum tit kunnu brúka í dagsins meldri.
Tær klassisku universitetsútbúgvingarnar eru ikki professiónsútbúgvingar, og av tí at tær ikki venda sær móti einum ávísum yrki, eru tær breiðar og stundum rættiliga ástøðiligar.
BA er ein ensk stytting fyri bachelor of art. Orðið bachelor er komið úr tí latínska orðinum baccalaureus, sum merkir ungur maður. Baccalaureus-heitið varð brúkt sum útbúgvingarheiti í miðøld og eftir tað. Men so fór tað úr brúki eina ferð í 1700-1800 árunum, men kom síðan inn aftur sum heiti á eini trý ára langari grundútbúgving - og nú sjálvandi í enskari útgávu.
Nøkur tykkara fara vit at síggja á deildini frameftir, men eg veit, at nøkur gevast her hjá okkum nú og fara aðrar leiðir. Eg vil hervið takka tykkum fyri tíðina á Føroyamálsdeildini og vil ynskja tykkum øllum hjartaliga til lukku við BA-próvnum og alt tað besta í framtíðini.
Jógvan í Lon Jacobsen
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
- Heildarveiðan er økt munandi síðani 2012, nærum 230 túsund tons, og nærkast nú metárinum 2006, tá heildarveiðan var 623 túsund tons. Orsøkin til stóru økingina seinastu fýra árini, er einamest, at væl meiri av svartkjafti er veiddur – ein øking í nøgd hesi fýra árini á 239 túsund tons, skrivar Hagstova Føroya, sum hevur gjørt tølini upp.
Seinastu árini hevur nógv verið tosað um sild og makrel, meðan svatkjafturin ikki hevur verið líka frammalaga sum fyri nøkrum árum síðan. Orsøkin er, at svartkjaftastovnurin var illa fyri, og heildarveiðan sett niður. Men nú er gongd komin á aftur, og er nú nógv tann størsti parturin av heildarveiðuni hjá føroyskum skipum, heili 282 tons í 2015 – seinastu fýra árini er hesin fiskiskapur øktur við heili 239 tonsum. Hetta hendir samstundis, sum fiskiskapurin eftir makreli er í minking.
Tá føroysk skip veiddu mest, í 2006, var heildarveiðan 623.000 tons, og tá var tað eisini svartkjafturin, sum gjørdi munin.
Lesið meira HER


text:
Lívfrøðilig gransking: Vistfrøðin hjá ersmáum arbuskul soppum umframt nøkrum stórsoppum. Ymisk sløg eru av hesum soppum, og granskað verður í, hvørji sløg eru við ymiskum plantum, og hvussu ymsu sløgini verða ávirkað av m.a. hita, biti, vætu v.m. Soppar sum gera hundalond verða eisini kannaðir. At kana hesi viðurskifti verða brúkt PCR, mikroskopi, og spektrofotometriskar kemiskar kanningar
Gransking innan námsvísindi: Hugburðurin hjá skúlanæmingum til undirvísing og læring, umframt náttúru- og umhvørvisviðurskifti. Arbeitt verður við spurnarbløðum, og hagfrøðiligari greining.


text:
Portugal er eitt av teimum best umtóktu ferðamálunum heiminum - og tað er ikki uttan grund. Portugal býður upp á alt møguligt spennandi, hóast landi ikki er so stórt, í mun til síni grannalond. Har kanst tú uppliva litføgru náttúruna, milda veðurlagið, hugnaligu býirnar og mongu søguligi støðini.
Náttúran í Portugal er eyðkend fyri sítt fjølbroytta landslag. Har eru tey høgu grønu fjøllini, fjald við trøum, djúpir dalar og stór vøtn og áir. Við sjóðarmálan finnur tú gyltu strendurnar og høgir klettar, ið standa mitt upp úr strondini.
Atlantic Airways flýgur annaðhvønn týsdag til Lissabon annaðhvønn týsdag frá 26. juni 2018.
Flogtíðirnar verða hesar:
Týsdagin 26. juni
Týsdagin 10. juli
Týsdagin 24. juli
Týsdagin 07. august
Týsdagin 21. august


text:
Løntakarar hava rætt til gjald frá Barsilsskipanini í sambandi við barnsburð og ættleiðing. Fólk, sum hava aðra vinnuliga A-inntøku, hava rætt til barsilspening, tekna tey trygging.
Barsilstíðarskeiðið kann verða býtt millum foreldrini eftir nærri ásettum reglum. Foreldur hava rætt til barnsburðarfarloyvi í eitt ár og fáa útgjald frá Barsilsskipanini í 44 vikur.
Útgjaldið hjá foreldrum í barnsburðarfarloyvi verður roknað eftir A-inntøkuni seinastu 12 mánaðirnar. Tó kann mánaðarliga útgjaldið í mesta lagi vera 25.000 kr.
Partarnir á arbeiðsmarknaðinum - arbeiðsgevarar og løntakarar - fíggja Barsilsskipanina við at lata eitt fast gjald til skipanina.
Eisini fólk í útbúgving kunnu fáa fíggjarligan styrk í sambandi við barnsburð og ættleiðing. Stuðulin letur Studni.


text:
Fundarfrásøgn frá bygdaráðsfundinum 07. oktobur 2018
Fundarfrásøgn frá bygdaráðsfundinum 07. oktobur 2018 er løgd út á heimasíðuni.
Fundarfrásøgnin frá bygdaráðsfundinum her.
Sumbiar Kommuna
Skráin til bygdarráðsfundin 07. oktobur 2018.
Hesi mál verða viðgjørd á bygdarráðsfundi, onsdagin tann, 07. oktobur 2018. kl. 19.30.
Sumbiar Kommuna
Søkt verður eftir einum dugnaligum avloysara til Kommunalu dagrøktina í Sumbiar kommunu.
Vit hava tørv á avloysarum sum kunnu traðka til, tá dagrøktarir hava frí ella feriu, og tá sjúka er. Tað er í hesum ógvuliga umráðandi, at avloysarin er tøkur tá tørvur er á tí, og at viðkomandi hevur góðar umstøður at taka ímóti børnum í egnum heimi.
Ljós í Sumbiartunlinum
Teknikkhús er nú gjørt uttan fyri tunnilin, og í dag verða fyrstu ljósini í loftinum tendrað.
Ókeypis skeiðstilboð/undirvísing í føroyskum
Ókeypis skeiðstilboð/undirvísing í føroyskum fyri útlendingar búsitandi í Suðuroynni.
Reingerðarfólk til dagrøktina í Sumbiar kommunu
Søkt verður eftir reingerðarfólki til Kommunalu dagrøktina í Sumbiar kommunu. Starvið er til setan tann 15.oktobur 2018, ella sum skjótast har eftir.


text:
- Tíðindi, mentan og ítróttur
Framvegis illveður men batnað nakað
Mett verður at umleið tríggir fjórðingar av skaðunum eru í Norðragøtu, har veðrið hevur verið so ringt sum sjáldan fyrr.
Skaðarnir standast av, at ein skúrur og eitt neyst fóru í luftina í nógva vindinum og elvdu síðani til nógvar skaðar.
Veðurváninar:
Upp í kolandi storm av norði, í hvirlunum upp í ódn. Í kvøld minkandi niður í skrið av norði ella útnyrðingi, í hvirlunum upp í hvassan storm við strongum hvirlum.
Ælaveður, lutvíst vátaslettingur ella kavi. Hitin verður ml. frostmarkið og 3 stig. Í nátt um frostmarkið.
Í morgin:
10-15 m/s norðan ella av útnyðringi, framvegis við strongum hvirlum. Kavi ella heglingsælingur. Hitin verður ml. 2 kuldastig og 3 hitas
Sí eisini


text:
Fyri kortum bórust boð um, at brandbilar vóru við Skúlan við Løgmannabreyt, og at børn vóru rikin undan brúsunum. Tórshavnar Sløkkilið sigur, at talan var um brúsu, sum hevði sett ávaringina ígongd.
Ein, ið var tætt við Skúlan við Løgmannabreyt, segði Fjúrtanda frá, at brandbilar koyrdu uppi við skúlan, og at børn vórðu rikin undan brúsunum. Seinni skrivaði sami maður, at brandbilarnir fóru skjótt avstað aftur, so talan var kanska um falskan alarm.
Fjúrtandi hevur tosað við Tórshavnar Sløkkilið, og vátta tey, at eldur var ikki í skúlanum. Dampur frá brúsunum var farin upp í roykávaringina, og tað hevði sett hana ígongd.
Fólk savnaðust uttan fyri skúlan, til skil var komið á støðuna, men sum sagt fóru brandbilarnir skjótt avstað aftur, eftir at teir vóru komnir.


text:
Í nýggja fiskivinnuuppskotinum er antitrustið hækkað, soleiðis at verandi vinnuaktørar helst ikki verða ávirkaðir av tí. Óluva Klettskarð hevur arbeitt fyri, at antitrustið skuldi hækka.
Nakrar broytingar vóru í nýskipanaruppskinum í fiskivinnuni, ið varð lagt fyri tingið týsdagin, ímun til tað uppskotið, ið varð lagt fram áðrenn ólavssøku. Millum stóru broytingarnar er hækkingin í antitrustinum. Um uppskotið verður samtykt, kunnu einstakir aktørar eiga 35 prosent av hvørjum skipabólki. Ein, ið hevur arbeitt fyri, at antitrustið skuldi hækka, er Óluva Klettskarð.
– Tað hevur havt stóran týdning fyri meg í samráðingunum at fáa hækkað antitrustið. Tað kemst av tí, at smærri partar inni í stórum samtøkum hava havt trupult við at sleppa inn at bjóða, sigur Óluva Klettskarð.
Hon vísir á, at antitrustið ikki er afturvirkandi. Tað vil siga, at um okkurt reiðarí er ov stórt ímun til lógarmarkið, er ikki álagt teimum at minka niður á ásetta markið. Ein fyritøka, ið er yvir antitrustinum, fer ikki at kunna bjóða upp á langtíðarrættindi á uppboðsølu, men kann eins og allar aðrar fyritøkur bjóða upp á stutttíðarrættindi.
– Antitrustið er ikki afturvirkandi, so stóru reiðarafyritøkurnar skulu ikki minka. Men í summum førum raka tey loftið fyri at kunna bjóða, og eg metti ikki, at tað var í lagi, at hesi smáu feløg møguliga vórðu revsað og kundu koma illa fyri. Tí vildi eg hava antitrustið fyri ávísan fiskabólk at hækka. Hetta fyrst og fremst tí, at hesi skip og reiðarí hava roynt at virka í verandi skipan, og tey hava verið noydd til at tillaga seg, og tað skulu tey ikki revsast fyri, sigur Óluva Klettskarð, ið sipar til at smá feløg ofta hava keypt skip saman við størri fyritøkum.
Lógaruppskotið sigur, at “Rættindahavarar kunnu einsamallir, ella saman við nærstandandi, beinleiðis ella óbeinleiðis, í mesta lagi hava” ræði á 35 prosentum av hvørjum fiskabólki. Tí høvdu smáar fyritøkur, ið eiga skip saman við størri fyritøkum, helst verið raktar av markinum.
Kennir serliga ábyrgd fyri Norðoyggjum
– Sjálvandi kenni eg ábyrgd av vinnulívinum í Norðoyggjum. Mítt krav hevur alla tíðina verið, at vælvirkandi vinnulív skal sleppa at virka so ótarnað sum gjørligt. Tí er parturin, sum verður boðin út, so lítil, hóast nógv í samgonguni vildu havt hann at verið nógv størri, greiðir Óluva Klettskarð frá.
Samgongan hevur verið undir hørðum atfinningum í millum annað Norðoyggjum. Andstøðupolitikkarir hava lagt samgonguna undir at taka ov nógvar pengar úr vinnuni í Klaksvík, men Óluva Klettskarð vísir á, at hon hevur arbeitt hart fyri, at onki virkandi vinnulív skuldi ávirkast ov nógv av uppskotinum. Tí hevur hon arbeitt fyri at hækka antitrustið, og at uppboðsøluparturin ikki skuldi vera ov stórur. Hon heldur hinvegin, at tað er skeivt, tá ið reiðarar og fólk í fiskivinnuni annars verða gjørd til offur.
– Eg hoyri ikki til tann bólkin, ið gera fólk í fiskivinnuni til stakkaladýr. Eg havi stórt álit á og sterka tiltrúgv til bæði fiskimannin og reiðaran. Eg ivist ikki í, at teirra ídni og dugnaskapur fer at fáa hetta at bera til. Fleiri ungir hugagóðir menn hava bíðað eftir nýskipanini, so nú er at vóna, at vit ikki læsa ov nógv fast í uppskotinum, sigur Óluva Klettskarð at enda.


text:
Høgni Midjord
06.11.2014 - 03:39
Tíðindi > Samfelag & Politikkur > Landspolitikkur
Spurningar til løgmann frá Høgna Hoydal til tingfundin í morgin víkjandi hvussu eftirlitsskylda løgmans er útint mótvegis landsstýrismanninum í vinnumálum í málinum um játtan og nýtslu hjá Strandfaraskipum Landsins í 2013.
1. Hvussu hevur løgmaður útint sína eftirlitsskyldu mótvegis landsstýrismanninum í vinnumálum í málinum um játtan og nýtslu hjá Strandfaraskipum Landsins í 2013, sum løgmanni er álagt í Stýrisskipanarlógini § 33, stk. 3: "Løgmaður hevur eftirlit við, at hvør einstakur landsstýrismaður situr fyri sínum málsøki á lógligan og fullgóðan hátt."?
2. Hvørji stig tók løgmaður, tá ið serliga frágreiðingin hjá Løgtingsgrannskoðarunum varð latin úr hondum 1. mai 2014, ið hevði hvassligar átalur av landsstýrismanninum?
3. Hvørji stig tók løgmaður, tá ið kæra varð send Landsstýrismálanevndini um sama mál?
4. Hvørji upprit, kanningar ella frágreiðingar hevur løgmaður biðið síni embætisfólk og løgfrøðisligu ráðgevar um í hesum máli til tess at røkja eftirlitsskyldu løgmans sambært - og hvørjar metingar og hvørji tilmæli komu tey til?
5. Heldur løgmaður, at hansara eftirlitsskylda sambært Stýrisskipanarlógini ikki skal útinnast sjálvstøðugt, um Løgtingið og tess eftirlitsstovnar kanna og viðgera eitt mál??


text:
Višvķkjandi bśstaš uttanfyri Fųroyar
Um ein fųroyingur ella annar noršurlendskur rķkisborgari, sum er bśsitandi ķ Fųroyum, hevur veriš bśsitandi ķ t.d. Ķslandi, Noregi, Svųrķki ella Finnlandi ķ minst trż įr ķ aldrinum frį 15 įr til tķšina, tį óarbeišsfųriš veršur stašfest, kann hann sųkja um fyritķšarpensjón frį tķ landinum/londunum.
Umsóknin um pensjón veršur višgjųrd eftir galdandi lógum ķ viškomandi landi, og lżkur umsųkjarin treytirnar annars, veršur pensjón jįttaš ķ mun til įrini, hann hevur veriš bśsitandi har. Tį talan er um bśstaš ķ rķkisfelagsskapinum Fųroyar/Danmark/Grųnland verša bśstašartķširnar lagdar saman og ein hevur rętt til pensjón sambęrt lógunum ķ tķ landinum, har ein er bśsitandi, tį óarbeišsfųriš veršur stašfest .
Ein full pensjón veršur roknaš sum 40/40, tvs., at hevur umsųkjari veriš bśsitandi 40 įr ella longri ķ einum landi, hevur hann rętt til fulla pensjón. Hevur hann harafturat veriš bśsitandi t.d. 5 įr ķ Ķslandi, kann hann sųkja um fyritķšarpensjón hašani eisini. Eru treytirnar annars loknar, veršur pensjónin jįttaš viš 5/40. Ķ hesum fųri veršur fųroyska pensjónin ikki lękkaš. Taš kunnu vera fųri, har fųroyska pensjónin veršur lękkaš vegna pensjón śr ųšrum landi. Tį er oftast talan um, at persónur ikki hevur innvunniš sęr rętt til fulla pensjón ķ Fųroyum.
Tį sųkt veršur um fyritķšarpensjón er umrįšandi at svara teimum spurningum į umsóknarblašnum, sum višvķkja rķkisborgaraskapi og mųguligum bśstaši ķ śtlandinum.
Tį sųkjast skal um fyritķšarpensjón śr ųšrum landi, skal lęknavįttan fylgja viš. Įšrenn lęknavįttanin veršur send viš, veršur bišiš um heimild frį umsųkjaranum.
Almannaverkiš virkar sum millumliš millum londini til mįliš er avgreitt.
Nęrri upplżsingar fįast viš at venda sęr til Almannaverkiš.
Dagført tann 04-09-2013


text:
Rakul Sjúrðardóttir Frederiksberg
21.01.2018 - 14:00
Tíðindi > Lívsstíls- & brúkaraevni > Kyns- og samlívsspurningar
Í viku 6 skipa Sig frá, Fólkaheilsuráðið, Apoteksverkið, Politiið í Føroyum, Amnesty International og Gigni fyri tiltakinum Vika sex.
Vika sex varpar ljós á ein vaksandi trupulleika. Evnið er "Mynd krevur samtykki", tí tað er ein sannroynd, at ung og fólk yvirhøvur ferðast nógv í digitala heiminum, og tiskil er kunnleikin um kropp, mørk og kyn eins viðkomandi her sum í øðrum rúmum, vit ferðast í, stendur á heimasíðuni hjá Fólkaheilsuráðnum.
Í fjør varð skipað fyri tiltakinum fyri framhaldsdeildum í Havn, og í ár hava tey avgjørt at fara út til allar miðnámsskúlar í landinum. Tríggir fyrilestrar verða, har ein fólkalívsfrøðingur fer at tosa um, hvat samtykki er, ein politistur fer at tosa um, hvat lógin sigur um evnið, og ein sálarfrøðingur fer at tosa um, hvørjar avleiðingarnar kunnu vera.
Elin Winther Poulsen, sum starvast sum samskipari hjá Almannaráðnum, sigur, at eins og aðrastaðni, ferðast ung í Føroyum á netinum. Nógv fer út á alnótina, og tað er ein stórur trupulleiki við myndum og filmum, og hetta er sera álvarsligt, tí tað fer runt um alla verðina og kann ikki steðgast.
Vit mugu ásanna, at hetta er ein vaksandi trupulleiki. Hetta er ótrúliga ræðandi, og tí vilja vit varpa ljós á tað, sigur hon.
Hetta er aðru ferð, at skipað verður fyri Vika sex, og Elin Winther Poulsen sigur, at hetta helst verður eitt afturvendandi tiltak.


text:
Á myndini síggja vit 5-mannaførini Sílið, Jallin og Drekan við sandin í Sandavági. Róðurin er júst rógvin, og endin var, at báturin, sum vinnur á ólavsøku er meistari, tí Sílið hevur 36, Jallurin 35 og Drekin 35 stig.
Havi skrivað á Hvannrok.fo, at ikki minnist meg at hava upplivað hetta áður, at tríggir bátar kunnu sjálvur gera av, um teir vinna meistaraheitið ella ikki. Fýra fólk hava vent sær til mín um slík onnur dømi, men í øllum fýra dømunum kundu bara tveir bátar gerast meistari uttan hjálp, meðan triði báturin mátti fáa hjálp frá øðrum bátum.
Til og við 2007 fingu fremstu bátarnir 7-5-4-3-2-1 stig, men í 2008 vildi Róðrarsambandið økja spenningin um meistaraheitið, og nú fingu fremstu bátarnir 7-6-5-4-3-2-1 stig. Eru fremstu bátarnir javnir í stigum eftir ólavsøkuróðurin, so vinnur báturin, sum er fremri á ólavsøku.
Fara til stuttleika at taka úr rúgvuni dreingjaróðurin í 1993. Eftir vestanstevnuróðurin hetta árið høvdu Sílið 27, Drekin 25 og Firvaldur 24. Sílið og Drekin kundu sjálvir gera av, hvør vann meistaraheitið, tí tá fingu vinnandi bátur sjey stig, nummar tvey fimm stig og nummar trý fýra stig o.s.f.
Skuldi Firvaldur vinna meistaraheitið í 1993, so mátti báturin fyrst vinna róðurrin, men so mátti Sílið ikki fáa meira enn trý stig og Drekin fimm stig. Hetta er ikki sum í dreingjaróðrinum í 2018, har bara eitt stig er millum tríggjar bátar. Teir kunnu allir uttan hjálp vinna meistaraheitið á ólavsøku.
Annars er vanligt, at tveir bátar mangan kappast um meistaraheitið á ólavsøku, har bara eitt ella tvey stig eru millum bátarnar.
Annað dømi er kvinnu/genturóðurin í 2004. Eftir vestanstevnuróðurin hevði Sílið 33, Blikur 29 og Firvaldur 25 stig. Tá fingu bátarnir 7,5,4,3,2 og 1 stig. Tað vil siga, at bara Sílið ella Blikur kundu vinna meistaraheitið. Firvaldur kundi bara fáa 32 stig, um báturin vann ólavsøkuróðurin.
So hendi tað ólukkuliga fyri sílakvinnur, at Blikur vann róðurin, Drekin bleiv nummar tvey, Frúgvin nummar trý, Firvaldur nummar fýra og Sílið nummar fimm og fekk bara tvey stig. Leggja vit saman, so endaði Blikur á 36 stigum og Sílið á 35 stigum. Blikur vann meistraheitið, tí Sílið fór heilt aftur á fimta pláss.
Enn er einki dømi komið aftrat á borðið, har tríggir bátar í sama róðri kunnu vinna sær meistaraheitið á ólavsøku uttan hjálp frá øðrum bátum. Áhugavert.
Fólk hava eisini fleiri ferðir spurt meg, hví ólavsøkuróðurin, sum er ein av sjey róðrum møguliga skal gera av, hvør vinnur meistaraheitið. Eitt meistaraheitið er úrslitið av einum ársúrslitið. Standa tvey lið í bóltspølunum jøvn í stigum, so hyggur man eftir málmuni og síðani í onkrum bóltspæli innanhýsisdystum.
Men í kappróðri kann ein róðrarteinur á ólavsøku (901,25 metrar) gera av, um tú vinnur meistaraheitið ella ikki. Nær hevur man funnið uppá hesa serligu loysn, tí hetta er beinleiðis órættvíst ímóti skipanini. Ólavsøkuróðurin gerst sum ein steypafinala og hevur meira virði enn hinir seks róðrarnir.
Ein møguleiki kundið verið, at vóru tveir bátar javnir í stigum eftir ólavsøkuróðurin, so gjørdist báturin meistari, sum hevði vunnið flest sigrar á árinum. (Vagnur)


text:
Góðu næmingar og foreldur/avvarandi
Eins og boðað í vikuseðli, er leygardagsskúlin útsettur.
Tit fáa nærri kunning í postmappuni í komandi viku 🙂
Vinarliga
Jákup av Skarði
Hesa vikuna er útlendski sangurin “Going on a lion hunt”.
Niðanfyri eru tríggjar ymsar slóðir.
1) Hendan slóðar tykkum til eina frálíka “framløgu”: Trýst
2) Ein onnur versión sæst við at trýsta á play:
3) …og hesa slóðina hava vit nýtt í gjár og í dag: Trýst
Góður næmingar og foreldur/avvarandi
Fríggjadagin 7. okt. skipa Látrið og skúlin fyri rennidegnum 2016.
Vit møta sum vant í skúlanum og byrja við grundtímum. Eftir morgunløtuna fáa næmingarnir stundir at seta seg við matpakkum og vatni, áðrenn vit fylgjast út á Veg – har vit hita upp kl. 10.
Runnið verður sum vant niðri í bygdini og út á Klivar – har rennileiðin er 1 km runt.
Eftir renningina fara vit á Látrið at drekka kakao og eta bollar – og so er heystfrí.
Fyrstu vikuna eftir heystfrítíðina vitjar “kreativa breytin” á námsvísindadeildini á Setrinum. Hetta verður fyrra evnisvikan um myndaarbeiði á brimgarðinum í Nólsoy.
Bestu ynski um góðar skúladagar og góða heystfrítíð.
Góðu næmingar og foreldur/avvarandi 🙂
Hesa vikuna syngja vit íslendskt, føroyskt og danskt:
“Faðir vor” – slóð til sangin er her: Faðir vor
“Heystið tað er júst nú komið”
“Jeg elsker at sidde alene”


text:
Orð og lag: Jóan Jakku Guttesen
1. Ongantíð vart tú borin á lógvum,
tú fórt ikki úr skúla við prógvum,
ongantíð hevur tú sitið í flógvum
sessum og bara dusað tær.
2. Legði til brots, tá tú vart so frægur,
baldist á sjónum og royndist sum maður,
árini slitu, tí strævin var dagur,
nú hevur heilsan svikið teg.
Jú tú, jú tú, víst ert tú aftur
– jú tú, jú tú, jú mín sann –
vigaður og funnin ov lættur,
tú hevur altíð bakkað fram.
3. Stendur tú nú her sum ein hundur,
pikkar á dyrnar og væntar eitt undur.
“Kom aftur seinni, tí her er fundur!
Aftur ein kreppa fyri stavn.”
4. Fundurin lokin og úrslitið skrivað:
Alt ov leingi hevur tú livað
yvir evni og brúkt, sum teir siga,
yvir gevind og meir afturat.


text:
Burðardygd og nýggj arbeiðspláss hond í hond
23. august 2015
Veruleikin, sum nógv í politiska heiminum ikki síggja, er, at grøn orka og endurnýtsla skapa grønan búskaparvøkstur, nýggj arbeiðspláss og ein haldføran heim
Ferð má nú koma á arbeiðið at leggja um til grøna orku í Føroyum.
Føroyar hava við vindi, vatni og sjóvarfalli bestu møguleikar at framleiða burðardygga orku, sum hvørki dálkar umhvørvið ella er við til at yvirforbrúka náttúrutilfeingið, sum vit og allir okkara eftirkomarar í allari framtíð skulu njóta gott av.
Tí vil eg, um veljarar stuðla mær, virka fyri politiskt, at landið stuðlar teimum, sum eru til reiðar at legga um til grøna orku – tað verið seg privat sum vinnuligt.
El-bilar eiga at verða, um ikki heilt so partvís, fríðtiknir fyri MVG. Tá gerst biligari og grønari at koyra her heima. Løðistøðir mugu sjálvandi setast upp kring landið, so hetta skal bera til.
Í Ríkisfelagsskapinum eigur tað at blíva frítt at flyta bilar – eisini orkudyggar bilar – landanna millum saman við hinum flytigóðsinum, tá ein flytur bústað.
Øðrvísi mentalitetur
Vit eiga at legga stóran dent á "cirkuler-økonomi", sum er ein uppgerð við keyp-og-tveit-burtur mentalitetin, sum vit øll munnu vera meira og minni fongd við.
Hetta er gongdin, har vit fara alt meira burtur frá at keypa vørur men í staðin heldur keypa service. Fara burtur frá at eiga men í staðin at leiga.
Vit eiga at taka lut í at skapa eina meira burðardygga og ressoursueffektiva verð, har ið vøkstur og umhvørvið ganga hond i hond. Og ikki sum í dag, har 75 prosent av øllum tilfari bert verður nýtt einaferð í búskaparligu vakstrartilgongdini.
Arbeiðspláss og trivnaður
Politikarar eiga at fara i dialog við vinnu og ídnað og avtala og áseta minstakrøv fyri eitt nú plastprodukt, ið skulu kunna endurnýtast.
Vit, sum eru eitt tilfeingisfátækt land, eiga í samráð við hini londini í Europa gera okkum minni bundin av at innflyta olju, gas, metal og mineralir úr Miðeystri, Russlandi, Kina, osv.
Vit eiga sum politikarar at stuðla hesum. Tí hetta skapar arbeiðspláss. Tað ger okkum tryggari og sterkari. Tað gevur fleiri møguleikar og betri lívskvalitet. Og tí tað er burðardyggasta leiðin til brúk og framleiðu.
Lat okkum royna at fáa burðardygd til at snúgva seg um annað og meira enn fiskidagar og makrelkvotur.
Petra Iversen
Valevni fyri Sambandsfloksins til løgtingsvalið
RN
Aftur


text:
Hagstova Føroya er almenni hagtalsmyndugleikin í landinum. Tað er sostatt Hagstovan, sum kunnger almenn hagtøl í tann mun, sum tey eru tøk. Aðrir almennir myndugleikar, sum fremja hagtalsuppgerðir eiga at samskipa hetta virksemi við Hagstovuna.
Hagstovan er sjálvstøðugur stovnur undir Fíggjarmálaráðnum, sum innan játtanarkarmarnar sjálvur leggur virksemið til rættis. Í lógini um Hagstovu er tryggjað almenninginum, at hagtølini frá stovninum eru framd uttan politiska ávirkan. Somuleiðis tryggjar lógin, at tær upplýsingar, Hagstovan hevur um hendi, einans verða brúktar til hagtalsuppgerðir og ikki latnar øðrum - hvørki myndugleikum ella einstaklingum.
Hagstova Føroya virkar sambært løgtingslóg nr. 33 frá 7. mai 1991. Frammanundan var Hagdeild undir Landsstýrinum, sum røkti hagtalsuppgávur.
Í mun til hagstovur í øðrum londum er Hagstova Føroya lítil, meðan tørvurin á hagtølum er nærum eins stórur her sum í øðrum londum. Í mun til áhugan og tørvin verða framleidd alt ov fá hagtøl, og vit leggja tí dent á at fremja mest avgerandi samfelagsligu hagtølini við tí tilfeingi, sum tøkt er.
Mest avgerandi hagtølini, sum vit leggja dentin á, eru tjóðarroknskapur, gjaldsjavni, uttanlandshandil, arbeiðsmarknaður, íbúgvaviðurskifti, vinnugreinahagtøl, inntøkuhagtøl og brúkaraprístal.
Ein avgerandi uppgáva hjá Hagstovuni er útgáva. Vit vilja veita almenninginum so lætta atgongd sum gjørligt til dygdargóð hagtøl við teimum útgávum, vit hava.
Telefontíð er mánadag til fríggjadag millum klokkan 09:00 og 15:00.


text:
Føroyar telva móti Bosnia-Herzegovina í øðrum umfari á talvolympisku leikunum í Georgia týsdagin. Føroyska liðið vann 3½-½ á Sierra Leone í fyrsta umfari. John Rødgaard, Olaf Berg og Martin Poulsen vunnu, og Carl Eli Samuelsen telvaði javnt.
Bosnia-Herzegovina er styrkismett nummar 56 og Føroyar nummar 76 av teimum 185 liðunum í almennu røðini. Tað var annars nettupp móti Bosnia-Herzegovina, at Føroyar fingu sítt glæsiligasta úrslit á seinastu talvolympiaduni í Aserbadsjan. Tá var úrslitið óvæntað 2½-1½ til Føroyar. Helgi Dam Ziska og Sjúrður Thorsteinsson vunnu og John Rødgaard telvaði javnt ta ferðina.
Bosnia-Herzegovina hevur at kalla somu manning sum fyri tveimum árum síðani. Ivaleyst vilja teir nú løna okkum snópisliga ósigurin aftur. Bosnia-Herzegovina er viknað sum talvtjóð, tí í løtuni eru teir langt frá góðu úrslitunum, ið teir høvdu fyrrapartin í 90-unum, tá borgarakríggj annars herjaði í Balkan-landinum. Í 1994 endaði Bosnia-Herzegovina nummar tvey á talvolympiaduni í Moskva. Oddamenn á liðnum tey árini vóru stórmeistarnir Predrag Nikolic og Ivan Sokolov, sum knýttu sterk bond til Føroyar í 1992, tá ið teir komu higar at vera fyri summarið eftir at borgarakríggið í heimlandinum av álvara var brostið á. Hvørgin teirra er longur partur av bosniska landsliðnum.
Ikki er greitt, hvussu liðini verða mannað í morgin, men Føroyar stilla væntandi upp við hesari manning: Helgi Dam Ziska, John Rødgaard, Olaf Berg og Martin Poulsen.


text:
Privatur stuðul hevur alstóran týdning fyri, at Berin kann at hjálpa flest møguligum børnum, ungum og familjum teirra.
Stuðla Beranum á konto 9181 5126446
Ella tekna teg sum lim og stuðla við 200 kr. árliga. Tekna teg sum lim við at skriva til info@berin.fo
“Eg eri ein 14 ára gomul genta, og eg misti pápa mín tá eg var 8 ára gomul.
Eg vildi ikki í sorgarbólk, beint tá pápi mín doyði, tí eg var bangin. Eg tordi ikki í sorgarbólk, tí eg roknaði við, at eg fór at blíva bangin og fór at gráta. At gráta mátti man ikki gera, ímeðan øll sóu! So tá tað vóru eini 2 – 3 ár farin, hevði eg gloymt alt um sorgarbólk. Men seinni vildi eg gjarna prøva tað. Og eg eri virkuliga glað fyri, at eg byrjaði í sorgarbólkinum.
Tað hevur hjálpt nógv. Tað er virkuliga deiligt at kunna tosa við onnur, ið hava mist onkran, tí tey skilja tað. Man kann ikki tosa við vinirnar, tí tey skilja tað ikki, uttan so tey sjálvi hava prøva tað.
Sorgarbólkurin hevur haft stóran týdning fyri meg. Tí eg føldi meg virkuliga vælkomna.
Eg kundi sita í minnuttir og práta um pápa mín, ímeðan øll sótu still og lurtaðu.
Tá vit sita við borðið í sorgarbólkinum, og lurta eftir hvørjum øðrum, skal man ikki vera bangin fyri at gráta. Heldur lova tárunum út. Man følir at tey pressa, men man vil ikki. Tað kenni eg til!
Heima fór eg ofta í kamarið ella á vesið at gráta. Og tá tey koma út, so følir man seg betri.
Bólkaleiðarnir eru so góðar. Tær hjálpa tær ígjøgnum at tosa, so tað blívur nemt. Og man følir, at man altíð hevur kent tær.
So tit, ið hava mist onkran, tit skulu ikki vera bangin fyri at fara í sorgarbólk. Tit fara í hvussu er ikki at angra tað.”
Fleiri tíðindi


text:
Hotel Havgrím er óformelt og avslappað við persónligari og nærlagdari tænastu í einum avbera vøkrum og sjáldsamum umhvørvi beint við sjóvarmálan. Húsini eru umbygd við virðing og alski til upprunastílin, eins og dentur er lagdur á, at innbúgvið hóskar til søguna og tætta bandið millum staðsetingina, náttúruna og havið.
Starvsfólk okkara hjálpa fegin við tí, sum tygum hava tørv á. Um tað eru eyka koddar, ein kaffimunnur ella ein bílegging av borði á eini mastovu í býnum, so eru vit til hjálpar. Vit vilja gera okkara besta soleiðis, at tygum fáa eitt ógloymandi uppihald í okkara vakra og søguliga heimi.
Havgrím er umgyrt av náttúru og sjógvi og er altíð eina vitjan vert, bæði taið tað stendur í klettin, ella tað runar í taranum ella uppgangur skolar niðan í garðin.


text:
Rúmdin sigur livandi frá stjørnufrøðisøguni, sum var tað ein spennandi krimisøga, heilt frá grikskum heimspeki...
Veðurlagið á jørðini er farið at broytast. Jørðin er hitnað, og vit vita nú við stórari vissu, at tað er av ma...
Hettar er nýggj lærubók í alisfrøði og evnafrøði til studentaskúla og hf-skeið. Útgávan er ætlað til undirvísi...
Arbeiðsheftið til kapittul 9 í Árbók fyri Føroyar. Heftið er um orkuframleiðslu, orkukeldur og altjóða royndir...
Føroya Skúlabókagrunnur hevur í samprenti við enska forlagið Dorling Kindersley givið 3 bøkur út við felags he...
Nýggj lærubók við arbeiðsbók og lærarabók til lærugreinina alisfrøði og evnafrøði í 7. flokki. Pól Jespersen, ...
Nýggj lærubókarøð við arbeiðsbók og lærarabók til lærugreinina alisfrøði og evnafrøði í 7. flokki. Pól Jespers...
Nýggj lærubókarøð við arbeiðsbók og lærarabók til lærugreinina alisfrøði og evnafrøði í 7. flokki. Pól Jespers...
Hetta er onnur bókin í røðini í nýggju lærubókaskipanini til undirvísingina í alisfrøði og evnafrøði í framhal...
Í arbeiðsbókini eru 34 venjingar við ymsum næmingaroyndum, sum skulu lætta um innlæringina. Høvuðsevnini eru e...
Í lærarabókini eru nøkur orð um hvønn kapittulin í grundbókini. Hetta kunnu vera hentar ávísingar viðvíkjandi ...
Ellæra 1 viðger tættir sum: Streym og løðing, Elektrisk felt og potential, Mótstøðu og spenning og Elektromoto...
Mekanikkur I viðger tættir sum: 1. Mál, mát og vekt, 2. Rørslulæru, 3. Kraft og kraftlógir, 4. Arbeiði og orku...
Í Mekanikki 2 verða viðgjørdir tættir sum: Orka, Aldur, Rørsla, Harmonisk rørsla, Gnígging, Samvorðið kraftfel...
Hesi evni eru viðgjørd: 1. Sólin og fylgisveinar hennara, 2. Sól og gongustjørnur í røttum lutfalli, 3. Yvirli...
Bóklingurin greiðir frá sjóvarfalli, bæði flóð og fjøru og sjóvarfalsstreymi; harumframt verður eisini nortið ...
Um aldaskiftið 1900 var granskarum greitt, at klassisk alisfrøði var komin til eitt vegamót. Tvær skakandi kol...
Alisfrøði og evnafrøði 3 er ætlað 9. flokki. Á grundbókini er dentur lagdur á stuttar og greiðar tekstir. Høvu...
Alisfrøði og evnafrøði 3 er ætlað 9. flokki. Á arbeiðsbókini eru 56 venjingar við ymsum næmingaroyndum, sum sk...
Alisfrøði og evnafrøði 3 er ætlað 9. flokki. Á lærarabókini eru nøkur orð um hvønn kapittulin í grundbókini. H...
Sólskipanin greiðir frá gongustjørnunum í okkara sólskipan og ferð teirra kring sólina.
Talvurnar eru 52 x 76...


text:
Týskland vil avmarka íløgur úr Kina
Týskland leggur trýst á ES fyri at samtykkja reglur, sum seta strangari krøv fyri, hvussu stórar íløgur serliga lond sum kunnu Kina kunnu gera í týdningarmikil virki og fyritøkur í ES, millum annað í undirstøðukervið. Tað er serliga shippingídnaðurin, ið leggur trýst á.
Fyri fyrstu ferð ætlar Týskland at forða fyri einum kinverskum keypi í Týsklandi, nú kinverjar ætla at keypa Leifeld Metal Spinning. Og týski kanslarin, Angela Merkel, gongur á odda í hesi royndini.
Tað er kinverska felagið, Yantai Taihai Group, ið ætlar at keypa Leifeld Metal Spinning.
“Eg kann vátta, at áhugaði parturin hevur tikið ynski sítt um góðkenning frá búskaparmálaráðnum aftur,” sigur eitt umboð fyri Leifeld við AFP.
Týska búskaparmálaráðið hevur kannað nei-ligu ávirkanirnar í sambandi við søluna, av tí at Leifeld er fremsti framleiðarin av metalli, sum verður nýtt í bilídnaðinum, til rúmdarferðir og í kjarnorkuídnaðinum.
Týskland leggur seg sostatt á somu hørðu linjuna sum USA og Kanada. Í farnu viku keypti týski státurin seg inn í eitt av størstu ravmagns-feløgunum í landinum fyri at mótarbeiða royndunum hjá einum kinverskum felag at keypa seg inn.
Keldur: ShippingWatch/Finans.dk/AFP


text:
Tíðindaskriv
13.12.2017 - 09:42
Mentan > Mentan > Konsertir
Enn eitt navn er komið á plakatina hjá Voxbotn 2018, tí í dag er kunngjørt, at føroyski fólkarokkbólkurin Hamradun verður millum mongu nøvnini, sum fara á pall á Okkara Voxbotn 2018, leygardagin 30. juni.
Hamradun gav sína fyrstu fløgu út í 2015. Útgávan var á føroyskum, og tónleikurin ferðast í einum heimi av føroyskum sagnum og vísum, og kann bólkast sum fólkarokkur, tá hann er best.
Hamradun høvdu eina framúr konsert á Tórsfest fyrr í ár, og tí verður spennandi at uppliva bólkin aftur á Voxbotn 2018.
Pól Arni Holm, sum er sangari og oddamaður í Hamradun, hevur áður verið sangari í Týr, har hann var við á fyrstu útgávuni hjá bólkinum ”How Far To Asgaard” frá 2002. Hinir, ið eru við til at manna Hamradun eru Uni Debess, John Egholm, Finnur Hansen, Heri Reynheim og Rani H. Christiansen.
Umframt Hamradun er longu avdúkað, at Nephew, Gilli, Byrta, Hardinger Band og Danny & The Veetos eisini fara á pall á Okkara Voxbotn 2018. Komandi tíðina verða enn fleiri nøvn avdúkað.
Forsølan til Okkara Voxbotn 2018 hevur gingið sera væl, tí nú byrja atgongumerkini at ganga undan. Fyriskipararnir vænta, at tað fer at verða útselt um stutta tíð. Tað hevur verið útselt til Voxbotn øll árini - seinast fleiri mánaðar áðrenn Voxbotn byrjaði.


text:
Jesus hátíðarhelt pesach. Tá ið hann var 12 ára gamal, var hann í templinum í Jerúsalem saman við foreldrum sínum. Her tók hann lut í ofring og øðrum jødiskum siðum.
Upprunaliga var pesach ein veitsla fyri grøði og landbúnað. Várið og frugtbæri var í hásæti, men seinni er søgan um útferð ísraelsfólk úr Egyptalandi sett í samband við høgtíðina. Á Jesu døgum vóru lombini flett og etin í templinum, men seinni fóru tey frá hesum, og siðbundna máltíðin varð hildin heima hjá familjunum.
Í synoptisku evangeliinum verður Jesus krossfestur eftir pesac, tí seinasta kvøldmáltíðin verður lýst sum ein seder-máltíð, men samb. Jóhannes verður Jesus krossfestur um somu tíð sum lambið varð ofrað, t.e. á pesach. Jóhannes leggur stóran dent á, at Jesus er sjálvt lambið, sum varð ofrað fyri okkara syndir.
Hugskot:
Lesið tekstin og/ella hyggið at filminum á folkekirken.dk, har Anni Albæk greiðir frá um páskalambið. Lesið eisini Sálm 22 og Jesaja 53, og tosið um, hvat tað vil siga at ofra. Næmingarnir kunnu prýða stovuna við páskalombum. T.d. við avritssíðu úr Vinir mínir og eg 3.
Maturin, ið verður gjørdur til páskamáltíðina, ímyndar ymiskt frá tíðini í trældóminum í Egyptalandi. Páskamáltíðin er kjarnin í hátíðarhaldinum. Hon fylgir skrivaðum reglum, har eisini verður greitt frá, hvussu tað var, tá ið tey vóru í trældómi, og hvussu tey flýddu. Søgan verður endurgivin, meðan máltíðin verður hildin.
Á páskatalerkinum, seder, er:
Lambsbein - at minnast blóðið á durastavunum
Harðkókað egg - tekin um nýtt lív
Grønmeti - tekin um vár
Beiskt grønmeti - ímyndar harðan trældóm
Knústar nøtur, súrepli o.a. - ímyndar søtt frælsi og litin á mørtli trælirnir brúktu at gera múrsteinar við
Ósúrgað breyð - at minnast breyðið jødarnar máttu gera í skundi áðrenn tey fóru avstað
Hugskot:
Fái onkran á gátt at tosa um Ísrael og pesach. Seti tykkum t.d. í samband við felagið Ísraelsmissiónin ella felagið Føroyar-Ísrael.
Tosið um týdningin av at hava ymsar siðir. Hví hava menniskju siðir?
Bólkaarbeiði um ímyndir, 3-4 næmingar í hvørjum bólki. Bið næmingarnar finna uppá teirra egnu minnismáltíð, sum ímyndar ymiskar hendingar frá einari vanligari føroyskari høgtíð, t.d. jólum, páskum ella føstulávint.
Slóðir:


text:
Yrkinga- og máltankar/
Tað krevur eitt ávíst mát av sjálvsáliti at stilla seg upp at lesa yrkingar. Eisini tá tað snýr seg um týddar yrkingar. Her eru nakrar hugleiðingar, eg havi gjørt mær í sambandi við at týða eitt úrval av yrkingum.
Bókadagar 2015 gloymi eg ikki í bræði. Og tað er ikki bert orsakað av teimum annars útmerkaðu framløgunum, upplestrinum og áhugaverdu pallborðunum og teimum mongu og nýggju bókunum, sum har vóru at síggja, nei, orsøkin er eitt sindur meira persónlig, sum hon jú ofta er. Tað snýr seg um eina nýggja bók, sum eg fekk í hondina síðsta fríggjadag, tað var dagin áðrenn bókadagsleygarkvøldið, tá eg las upp úr henni á fína, reyða pallinum í prentsmiðjuni hjá Føroyaprenti. Hendan bókin er ikki serliga stór í vavi, hon er snotilig, permuna hevur yrkjarin, Claus Carstensen sjálvur gjørt. Tað er eitt svart og reytt steinprent, sum ikki sær serliga vandamikið út, sæð burtur frá goyggjandi hundinum, sum tykist vera á veg út úr permuni. Og sirka soleiðis føldi yvirritaða seg eisini á veg upp á pallin at lesa, sum var eg á veg út úr mínum egna skinni. Eg havi ofta upptraðkað og lisið upp, men onkursvegna er stórur munur á at umrøða listina og so at vera tann, sum ber listina fram. Hevur mann yvirhøvur uppiborið slíkt sum gemenur týðari?
Gávaðir týðarar
Tað er ikki tað; eg hámeti týðarar, hesi málsliga gávaðu fólkini, sum púra ósjálvsøkið tíma at brúka oseanir av tíð uppá elasmá brigdi í týdningunum av orðum í søgum og yrkingum hjá øðrum høvundum. Týðing verður mangan hildin at vera ein torskild uppgáva, sum bert persónar við miklum aga, eyðmýkt og toli megna at loysa. Soleiðis eri eg yvirhøvur ikki sjálv, og tí eri eg satt at siga eisini bilsin, at eg yvirhøvur kundi finna uppá at fara í gongd við at týða eitt úrval av yrkingum. Men høvuðsorsøkin til, at eg havi týtt yrkingarnar hjá Claus Carstensen er sjálvandi tann heilt einfalda, at mær dámar hesar yrkingarnar. Tað byrjaði eitt sindur tilvildarliga í sambandi við teigin, Vikuyrkingin her í Dimmalætting. Eg hevði valt eina av yrkingunum í savninum Terr 1 hjá danska yrkjaranum Claus Carstensen, sum hann hevði ognað Kára á Rógvi sála, og tá talan jú er um eitt føroyskt blað, varð neyðugt at týða yrkingina, eg haldi tað var hetta, sum gjørdi, at eg fór í holtur við at lesa øll yrkingarsøvnini hjá Claus Carstensen og meðan eg havi gjørt hetta er hugskotið komið so líðandi, at royna at týða eitt úrval. Eg visti væl, at yrkjarin, Claus Carstensen var áhugaður í at verða týddur til føroyskt og eg visti somuleiðis, at Jon Hestoy ikki var heilt óáhugaður í at prenta og geva út eitt tílíkt savn. Eg valdi 37 yrkingar, sum spenna yvir fjøruti ár, tann fyrsta kom í 1975, tann yngsta var í nýggjasta savninum frá í ár. Fjøruti ár eru sum kunnugt ikki fjøruti dagar, men týðingararbeiðið gekk skjótt og hugaliga fyri seg, eg ivist í um tað vardi nógv meira enn fjøruti dagar, men eftir hetta hava fólk hjálpt mær við málsligum ivamálum. Yrkingarnar eru sera ymiskar. Onkrar eru sera torskildar, meðan aðrar eru lættari at skilja, men yvirhøvur verður ritverkið hjá Claus Carstensen hildið at vera lutfalsliga smalt. Tað er eitt sindur stuttligt, haldi eg, at hesin sokallaði smali yrkjarin hevur heilar tveir føroyskar týðarar, Oddfríður Marni Rasmussen hevur týtt nakrar yrkingar hjá Claus Carstensen, sum stóðu í bókmentatíðarritinum. Vencil. Claus Carstensen hevur ongantíð passað ordiligatil tær vanligu bólkingarnar av donskum yrkjarum. Samanborið við javngamlar yrkjarar so sum Søren Ulrik Thomsen, sæst stórur munur í mátanum, teir yrkja. Í einum ummæli á heimasíðuni Kulturkapellet.dk stendur: “Bókmentasøguliga ber til at siga, at Claus Carstensen bæði kom ov seint og ov tíðliga til tann ekspansiva, sjangrusprongjandi lyrikkin í ávikavíst 1960´unum og 1990´unum. Og bera vit Carstensen saman við javngamlar yrkjarar sum Søren Ulrik Thomsen og Pia Tafdrup, sæst týðiliga hvussu Carstensen skilir seg frá symbolistiska sentrallyrikkinum í 1980´unum...”.
Yrkingar við fleiri løgum
Eg haldi, at yrkingarnar hjá Claus Carstensen líkjast hansara myndum. Talan er um eitt sofistikerað dupult eygnabrá og eitt víðkað ekfrasuhugtak, sum kemur fyri í fleiri av hansara verkum, har myndir og yrkingar viðmerkja hvørja aðra, og áskoðanir verða lyftar upp á listástøðiligt ella tilveruligt støði. Tað er eins og eitt triðja rúm letur seg upp millum orða- og myndaliðir í myndum og yrkingum hjá Claus Carstensen. Tað er ikki vist, at lesarin ella áskoðarin skilir allar liðir ella hvørja tilsiping í verkunum, men tað ger einki. Listamaðurin er sjálvur sera tilvitaður um tey nógvu løgini og trupulleikarnar við at fáa alt við og ágóðan, sum móttakarin fær burtur úr teimum fjølbroyttu asossiatiónsmøguleikunum.Yrkingarnar hjá Claus Carstensen tykjast í sjáldsaman mun merktar av hansara egna persóni, hansara sorgblídni og skemti, sum vit alla tíðina hóma gjøgnum víðfevnda netið av skrásetingum og viðmerkingum til ymiskt í gerandisdegnum og smáar hendingar, sum allar føra okkum eitt stig longur móti tí undirgangi og deyða, sum ikki slepst undan. Og sjálvt um tað til tíðir verður gjørt á ein næstan demonstrativt ósentimentalan hátt, er tað rørandi at fylgja neyvu lýsingunum av likamsins líðandi, natúrligu niðurbróting og brotnum tonnum. Hetta snýr seg í ógvuliga stóran mun um deyðan. At skriva ella at skapa er tað einasta, sum í stuttum løtum gevur eina kenslu av tamarhaldi í mun til ta líðandi deyðaprosessina.
Danskt viknar í Føroyum
Har er okkurt um somu tíð tilveruliga upprunakent og stórbært yvir yrkingunum hjá Claus Carstensen, sum ger, at tað følist upplagt at umseta tær til føroyskt. Í dag er føroyskt høvuðsmálið hjá umleið 48.000 íbúgvum í Føroyum. Vit tosa føroyskt, men skilja tó danskt, sum eisini er alment mál í Føroyum, tað gongur tó afturá við danska málinum. At nakar kann fegnast um hetta er mær óskiljandi. Síðsta bakkastið kom við nýggju miðnámsskúlaskipanini, har danskt var broytt frá at vera kravt til at vera vallærugrein. Av tí, at nógv av teimum ungu ímynda sær, at tey skulu víðari út í heimin enn til Danmarkar at útbúgva seg, tykist danskt ikki hava týdning. Tey velja sær okkurt meira spennandi enn danskt, men veruleikin er tann, at nógv tann størsti parturin av føroyska ungdóminum fer niður at lesa og hví ikki tað? Universitetsstøðið er gott í Danmark. Eg haldi meg tó vita, at tey flestu enn duga danskt í Føroyum og tað er ikki so galið fyri ein týðara at vita sær, at flestu lesararnir av týddu yrkingunum eisini megna at lesa tær á upprunamálinum, tí tær standa prentaðar beint við síðuna av týddu yrkingunum. Eg ivist í um eg fari at týða yrkingar aftur, men eri í grundini takksom fyri royndirnar, sum eg fekk av eiggiligu yrkingunum hjá Claus Carstensen
Claus Carstensen Blindvunnir dagar –Yrkingar 1975-2015
tað er tann
trýogtjúgindiítólvtatveytúsundogseks.
sólstøður og dustregn.
á veg niðan gjøgnum Svøríki
í skýmingarløtuni.
á veg inn í hálvalýsið
við teimum naknu, svørtu greinunum
móti tí myrkasta, tokuta gráa,
langt inni í skógini
brýtur ein ugla
brádliga
ljóskeyluna frá bilinum ...
longur inn í myrkrið
longur inn í mjørkan
longur inn í einki
longur
og
longur
inn
----------------------------------------------
ein dupultmynd av einum drongi
sum hevur hongt seg í einum træi í einum blaðleysum skógi við
svørtum greinum á hvítum botni og millum kropparnar eitt
andlit av onkrum sum má vera tað ónda sjálvt
eitt andlit sum er skapað av samantvinnaðum
kroppum ið naknir spegla sær í eyganum hjá tí ónda
you ain’t gonna hang no dead pig on me
tykist tað siga í hesi hálvalýsingini
har skuggamálaríið, mótljósið,
tað svarta móti tí hvíta og
heinging,
tyngdarmegi,
deyði og
fall
skapa einføld viðurskifti av ljósi og rúmi
við tilveruligum og politiskum undirtónum
ið tykjast interpolera við yrkingini
og tí veruliga
veruliga
-------------------------
bakbundin í blóðinum/
bláreyðir nelikar og hvítar rósur
bera boð um eitt málleyst miskunnarloysi/
við gleivandi ørmum og beinum
á einum skarlaksreyðum silkilaki/
hundurin goyr uppøstur/
syngja likkur syngja gentur/
syngja likkur syngja gentur/
so er aftur heilt stilt/
silvurreyðir laksar


text:
Orð og lag: Sofus Hansen
Viðmerking: Yrktur 22. mai 2013.
Ein dag sá ljósið, lítil eg var,
mamman hon situr, altíð hjá mær.
Vaksið og búnist, dag fyri dag,
so kom tann dagur, skúla tú skal.
Gleðin so stór var, hitti mín vin,
har kom ein pápi, soni við lið.
Royndi at gerast, vinur við tey,
alt skuldi enda, við slatur og sleyg.
Vaksið og búnist, ei vinir eg sá,
mangan á kamar, eg grátandi lá.
Sjúk eg nú eri, happa tey meg,
vóna nú aftur, eg vinir skal fá.
Happingini herðist, ei tori eg út,
at alt skuldi enda, eg gráti ei nú.
Kalla meg alt nú, ei nevna eg kann,
mamma hon troystar, og tekur í favn.
Ein dag so kom eitt, ógvusligt boð,
vit vilja happa, tú hongur í tog,
So rødd eg bleiv tá, ei tori eg meir,
í einsemi siti, ei hugsið um teir.
Nú psykisk eg farið, dag fyri dag
hugsið um lívi, vil bara heim.
Pínist hvønn dagin, nú happa meg fleir,
tá taki eg avger, ei orki eg meir.
Skríggi og rópi, um hjálpina nú,
ei kundi nakar, hjálpa mær tú.
Sára eg siti, nú endar mítt lív,
mamman hon finnur, eitt sára lík.
So kom ein dagur, í garðinum har,
tey sum meg happa , so tætt her hjá mær.
Ei endar ein happing, tey skammast í dag,
happing hon gevur, í andlit eitt slag.
Hugsa um lívið, alt tað í er
Hugsa um dagin, tú sáraði meg!
Hugsa um fylgir, hvat happing hon ger?
Hugsa at geva, ein umbering ber!


text:
Orð: Janus Djurhuus
Lag 1: Regin Dahl
Lag 2: Nú liggur ein kavafonn
1. Mítt land hevur fostrað eitt ravnaslag,
fegnast tað flýgur um nætur;
brátt vaknaði mangur til beiskan dag,
ið ikki gav eftir tí gætur.
2. Mítt land hevur fostrað eitt ravnaslag,
fegnast tað flýgur um nætur;
sum havhestur sprænir lýsi, tað
spýr eiturkynt, svíðandi hatur.
3. Tað herjar á sakleysar, sovandi menn, –
steingið øll hurðar um nætur! –
tí rovdjórið eigur flensandi tenn,
tá ið merkist í nándini matur.
4. Eg kenni ljótt gorrandi ravnaslag,
ið fegnast flýgur um nætur
og heldur átfund á rotnandi ræ:
tað er ormgitið níðingaslatur.


text:
Býráðsfundur 27. september 2007
1.
J. nr. 025 – 07/00653
Regin Jacobsen, býráðslimur søkir um farloyvi frá býráðsarbeiðinum til 31/12-2007.
-Býráðið hevur á fundi 27/09-2007 samtykt at játta farloyvi og at næsti maður á listanum, sum er Sæunn Ó. Hansen, tekur sæti í býráðnum.
2.
J. nr. 102 07/00477
2. viðgerð av eykajáttan til íløgur í barnaansingarstovnar í 2007.
-Býráðið hevur á fundi 27/09-2007 samtykt eina eykajáttan uppá kr. 1.366.000,00 til íløgur í barnaansingarstovnar.
3.
J. nr. 046 – 06/00363
2. viðgerð av eykajáttan til rindan av kravi um løn hjá Dagrøktarum í summarferiuni..
Biðið verður um eykajáttan á 39.454,13 kr til rindan av kravinum
-Sosiala nevnd hevur á fundi 21/08-2007 tikið undir við at semja er gjørd við Starvsmannafelagið.
-Býráðið hevur á fundi 30/08-2007 tikið undir við Sosialu nevnd og veita eykajáttan
kr. 39.454,13 til endamálið.
-Býráðið hevur á fundi 27/09-2007 samtykt eina eykajáttan uppá kr. 39.454,13 til kravið hjá dagrøktarunum um løn í summarferiuni 2003.
4.
J. nr. 105 – 07/00517
Beta Files søkir um sponsorering av at fíggja raksturin av grunninum Beta Files.
-Mentanarnevndin hevur á fundi 17/09-2007 mælt til at veita 100.000, - í stuðli, galdandi fyri fíggjarárið 2008.
-Býráðið hevur á fundi 27/09-2007 samtykt at taka undir við mentanarnevndini.
5.
J. nr. 050 – 06/00560
Leiðslan í Skála skúla mælir til at frukt-skipanin verður sett í verk aftur í Skála skúla.
-Mentanarnevndin hevur á fundi 17/09-2007 mælt til, at kommunan (skúlin) fíggjar
2 fruktdagar um vikuna – áleið 12.000 kr yvir rakstur skúlans.
-Býráðið hevur á fundi 27/09-2007 samtykt at taka undir við broytingaruppskotinum frá Sæunn Ó. Hansen, um at skúlarnir kunnu seta frugtskipan í verk á sama hátt sum mjólkaskipanin. Har tað eru foreldrini sum betala fyri fruktina.
6.
J. nr. 102 – 07/00660
Eykajáttan 2007 til hesi øki:
Runavíkar skúli íløga 6.884.633 kr.
-Mentanarnevndin hevur á fundi 17/09-2007 mælt til eykajáttan í 2007 uppá kr. 6.884.633,-. Orsøkin er, at arbeiðið gongur skjótari enn ætlað. Útreiðslurnar fella tí skjótari til gjaldingar enn tær annars vildu gjørt.
-Býráðið hevur á fundi 27/09-2007 samtykt at taka undir við mentanarnevndini.
7.
J. nr. 431 – 07/00619
Nes kommuna hevur við skrivi df. 31/08-07 sent rokning fyri at avrigga gamla Ruskplássið á Fossdali, og spyr eisini um Runavíkar kommuna vil luttaka í útreiðslunum av at taka jarnlutirnar burtur av Tinghellu.
Ummæli frá Teknisku Deild:
TD mælir til at rinda okkara part av rokningini, kr. 12.983,00, sum er løgd við skrivinum.
Eisini mælir TD til, at luttaka í útreiðslunum at rudda tinghellu fyri jarnskrambul og at Nes kommuna skipar fyri ruddingini av Tinghellu.
-Tekniska nevnd hevur á fundi 18/09-2007 mælt til at luttaka í útreiðslunum.
-Býráðið hevur á fundi 27/09-2007 samtykt at taka undir við Teknisku nevnd.
8.
J. nr. 561 – 07/00593
Gøtunavnaskelti á Skála og Skálafirði.
Ummæli frá Teknisku Deild:
TD mælir til at taka av tilboðnum frá P/F Skeltið áljóðandi kr. 58.835,00 u/mvg.
Mett verður at uppsetingin kostar kr. 45.000,00.
-Tekniska nevnd hevur á fundi 18/09-2007 mælt til at taka av tilboðnum frá Pf. Skeltið
-Býráðið hevur á fundi 27/09-2007 samtykt at taka undir við Teknisku nevnd.
9.
J. nr. 512 – 07/00358
Skálafjall Norðari partur søkir um byggiloyvi til nýggja rætt, sum kann innilokast seinni.
Málið er sent Landsverk og Friðingarnevndini til viðgerðar.
-Byggi- og býarskipanarnevndin hevur á fundi 19/09-2007 samtykt at játta umsóknini.
-Býráðið hevur á fundi 27/09-2007 samtykt at taka undir við Byggi- og býarskipanarnevndini, treytað av at onnur neyðug loyvi fyriliggja.
10.
J. nr. T 114d – 07/00306
KFUM-Skótarnir søkja í skrivi df. 28/03-2007 um byggiloyvi til Skótahús á matr. nr. 114d í Runavík smb. tekningum df. 05/03-2007.
-Byggi- og býarskipanarnevndin hevur á fundi 19/09-2007 mælt til at geva umsøkta loyvi, treytað av at øll onnur myndugleikakrøv eru uppfylgd.
-Býráðið hevur á fundi 27/09-2007 samtykt at taka undir við Byggi- og býarskipanarnevndini.
11.
J. nr. 512 – 07/00538
Byggivirkið v/Jan Joensen søkir um at keypa grundøki í Lamba til bygging av tvíhúsum.
Ummæli frá Teknisku Deild:
Av tí at Býráðið hevur góðkent byggiætlanina hjá Jeffri Johannesen og Hildu Viderø, mælir TD til at stykkini nr. 3,4,5 og 6 skulu verða einbýlissethús, og mælir frá at byggja fleiri tví- ella samanbygd hús á hesum øki.
-Byggi- og býarskipanarnevndin hevur á fundi 19/09-2007 mælt til at játta umsøkjaranum at keypa stykki nr. 4, sum er 604 m2 til støddar.
-Býráðið hevur á fundi 27/09-2007 samtykt at taka undir við tilmælinum frá Byggi- og býarskipanarnevndini 19/09-2007.
12.
J. nr. G 265d – 04/00007
Teknistovan søkir vegna Fridtleif Olsen, Rituvík um loyvi at byggja 5 íbúðir á matr.265d í Saltangará. Í somu umsøkn verður heitt á býráðið um loyvi at broyta markini til Snaraløksgøtu og matr. nr. 265f. Víst verður annars til skriv frá býráðum df. 03/03-04
Ummæli frá Teknisku Deild:
Gjørt verður vart við, at uppskotið hjá Teknistovuni ikki lýkur krøvini til nýtingarstigið uttan so, at partur av Snaraløksgøtu og partur av 265b verða lagdir afturat matr. nr. 265d. Krøvini til talið av parkeringsplássum eru heldur ikki í lagi.
TD hevur viðgjørt umsøknina av nýggjum, og millum annað, roynt at tillaga vegin Undir Kletti til umsøknina frá Teknistovuni soleiðis, at vegurin er hækkaður, og hevur TD gjørt tvørskurðir sum vísa hvussu húsini standa í mun til vegin.
Tað verður eitt rættuliga stórt jørðarbeiði fyri at gera uppskotið hjá Teknistovuni, og liggur gólvið í kotu +15,0 m, 3 m oman fyri vegin.
Av tí at vegurin er hækkaður, má ein stuðlamúrur byggjast á markinum millum matr. nr. 270a og b sum verður millum 3 og 4 m høgur í minsta lagi. Ongin yvi er um, at býráðið má luttaka í útreiðslunum til henda múr, helst rinda allan múrin.
TD mælir frá at geva byggiloyvi til 5 íbúðir á matr. nr. 265d sum víst á tekningunum sum liggja saman við umsøknini.
Hin vegin hevur TD loyvt sær at gera eitt uppskot sum vísur hvussu samanbygd hús kunnu gerast á matr. 265d.
Hetta uppskot hevur 3 íbúðir og eru húsini flutt móti suðri, gólvkotan í kjallarinum er sett til 13,5m.
Av tí at vegurin er hækkaður, má ein stuðlamúrur byggjast á markinum millum matr. nr. 270a og b sum verður millum 3 og 4 m høgur í minsta lagi. Ongin yvi er um at Býráðið má luttaka í útreiðslunum til henda múr, helst rinda allan múrin.
Nýtingarstigi í hesum uppskoti er:
Grundstykki uml. 992 m2
Húsavídd 220 m2
Nýtingarstig 220/992 = 0,22 < 0,4 Verða 4 íbúðir bygdar er nýtingarstigi 293/992 = 0,3<0,4 Verða 4 íbúðir bygdar, verður jørðarbeiðið størri. TD mælir til at geva tilsøgn til byggiloyvi til 3-4 íbúðir á matr. nr. 265d sum víst í uppskotinum frá TD. Áðrenn endalig umsøkn um byggiloyvi verður viðgjørd, skulu fullfíggjaðar tekningar fyriliggja. -Byggi- og býarskipanarnevndin hevur á fundi 19/09-2007 mælt frá at góðkenna fyriliggjandi ætlan, grundað á at hon ikki lýkur ásetingunum í byggisamtyktini. Mælt verður annars til at loyva bygging á økinum um byggingin lýkur treytirnar í alm. byggisamtyktini annars fyri (B-øki). -Býráðið hevur á fundi 27/09-2007 samtykt at taka undir við Byggi- og býarskipanarnevndini. 13.
J. nr. G 168e – 07/00600
Álvur Jøkladal, søkir við skrivi df. 28/08-07 um loyvi at umbyggja bilhúsið á matr. nr. 168e til sethús sambært tekningarnar nr. 01 – 02 – 03 – 04 – 05 og nr. 06 df. 27/08-07.
Ummæli frá Teknisku Deild:
Í síni tíð hevur kommunan givið Árna Hansen byggiloyvi til sethús og bilhús, og er bilhúsið gjørt liðugt, og grundin til krúpikjallarin stoypt.
Eftir hesi ætlan, kundi tað blivið til 2 sethús á sama stykki, og tað umrøður okkara Almenna byggisamtykt ikki, og hava vit fyri kortum avvíst eina slíka umsón í Elduvík.
TD mælir frá at játta umsóknina.
TD mælir til at halda fast við at bilhúsið verður bilhús, og at eini sethús verða bygd á stykkið sum ætlað av fyrstu tíð. Umsøkjarin skal ikki verða bundin av tekningini sum Árni søkti við.
TD kann eisini mæla til at stykkið verður býtt uppí 2 stykkir til 2 samanbygd tvíhús.
-Byggi- og býarskipanarnevndin hevur á fundi 19/09-2007 samtykt at taka undir við tilráðingini frá Tekn. deild.
-Býráðið hevur á fundi 27/09-2007 samtykt at beina málið aftur í Byggi- og býarskipanarnevndina.
14.
J. nr. G 276ba – 07/00631
Í skrivi df. 06/09-07 biður Ólavur Højgaard, Saltangará um loyvi at flyta húsini á matr. nr. 276ba 1 m nærri vegnum Norðurhædd, soleiðis at túni vestanfyri húsini verður breiðari.
Ummæli frá Teknisku Deild:
Í byggiloyvinum df. 22/11-06 hevur Byggi- og býarskipanarnevndin loyvt Ólavur at seta húsini 2 m frá vegnum ( 3m fram um byggilinjuna).
Tekn. deild mælir frá at flyta húsini 1 m nærri vegnum, og mælir til at halda fast við avgerðina sum er fest niður í byggiloyvinum.
-Byggi- og býarskipanarnevndin hevur á fundi 19/09-2007 samtykt ikki at játta umsóknini, men halda fast við tilsøgnina frá seinasta fundi (22/11-2006).
Býráðið hevur á fundi 27/09-2007 samtykt at taka undir við Byggi- og býarskipanarnevndini.
15.
J. nr. SK 451d – 07/00654
Petur Jacobsen, Skála søkir um loyvi at keypa atkomuveg burtur av matr. nr. 451a til neystini á matr. nr. 451b – c – d og matr. nr. 452.
Ummæli frá Teknisku Deild:
TD hevur spurt seg fyri hjá Matrikulstovuni hví ikki ein atkomurættur er lýstur á matr. nr. 451a til neystini matr. nr. 451b – c – d og matr. nr. 452.
Svarið var ikki serliga greitt, men Matrikulstovan var ikki í iva um, at rætt var at útvega ein atkomurætt frá vegnum.
Vegurin framvið matr. nr. 451a er landsvegur, og er TD í iva um at Landsverk loyvir at selja lendi til atkomuveg við íbinding í landsvegin.
TD mælir frá at selja lendi til atkomuveg.
TD mælir til at heita á Matrikulstovuna um at fáa ein atkomurætt tinglýstan á matr. nr. 451a til neystini matr. nr. 451b – c – d og matr. nr. 452 sum víst á tekningini df. 14/09-07.
-Byggi- og býarskipanarnevndin hevur á fundi 19/09-2007 samtykt at taka undir við tilráðingini frá Tekn. deild.
-Býráðið hevur á fundi 27/09-2007 samtykt at taka undir við Byggi- og býarskipanarnevndini.
16.
J. nr. 503 – 07/00661
Eykajáttan 2007 til hesi øki:
· Útstykking 4.800.000 kr.
-Byggi- og býarskipanarnevndin hevur á fundi 19/09-2007 mælt til at nýta meirinntøkuna av søluni av grundstykkjum til byggibúning og at flyta írestandi, umleið 300.000 kr til næsta ár.
-Fíggjarnevndin hevur á fundi 20.09.2007 samtykt at taka undir við Byggi- og býarskipanarnevndini.
-Býráðið hevur á fundi 27/09-2007 samtykt at beina málið aftur í Byggi- og býarskipanarnevndina og fíggjarnevndina.